title: Romulus

text: Romulus oli legendan mukaan Rooman perustaja ja sen ensimmäinen kuningas vuosina 753–715 eaa. Romuluksen ja hänen kaksosveljensä Remuksen elämänvaiheet kerrotaan Rooman perustamistarinassa, joka on kirjoitettu satoja vuosia tapahtumisajankohdan jälkeen. Romulusta ei todellisuudessa ilmeisesti ollut koskaan olemassa.


title: Romulus

text: Legendan mukaan Romuluksesta tuli Rooman kuningas 21. huhtikuuta 753 eaa. hänen surmattuaan veljensä Remuksen kiistassa siitä, kumman johtamalle kukkulalle Rooman kaupunki perustettaisiin.


title: Romulus

text: Romulus hallitsi Roomaa aluksi yhdessä sabiinien kuningas Tatiuksen kanssa viiden vuoden ajan, kunnes Tatius kuoli. Romulus oli Rooman kuningas 38 vuoden ajan. Sen jälkeen hän katosi myrskyssä, ja hänen julistettiin varjelevan Roomaa taivaasta käsin Quirinus-jumalana.


title: Romulus

text: Vaikka Romulusta ei ollutkaan todellisuudessa olemassa, hänen tiliinsä on historiankirjoituksessa pantu kaupungin kulttiin ja hallintoon kuuluvia ilmiöitä, perustamisen lisäksi esimerkiksi Rooman väestön jakaminen kolmeen tribukseen ("Tities", "Ramnes" ja "Luceres"). Kaupungin ensimmäinen armeija oli Romuluksen aikana 3000 jalkamiehen ja 300 ratsumiehen suuruinen. Romuluksen kerrotaan myös nimittäneen ensimmäiset senaattorit.


title: Jelena Lašmanova

text: Jelena Lašmanova (, s. 9. huhtikuuta 1992) on venäläinen kilpakävelijä. Hän on 20 kilometrin kävelyn olympiavoittaja ja entinen maailmanennätyksen haltija.


title: Jelena Lašmanova

text: Lašmanova voitti alle 18-vuotiaiden maailmanmestaruuden 5 000 metrin kävelyssä Bressanonessa 2009 ajalla 22.55,45. Hän voitti alle 20-vuotiaiden maailmanmestaruuden 10 000 metrin kävelyssä Monctonissa 2010 ajalla 44.11,90. Hän voitti saman ikäluokan Euroopan-mestaruuden Tallinnassa 2011 nuorten maailmanennätysajalla 42.59,48.


title: Jelena Lašmanova

text: Lašmanova voitti kävelyn maailmancupin 20 kilometrin kilpailun Saranskissa 2012 ajalla 1.27.38. Hän voitti olympiakultaa Lontoossa 2012 maailmanennätysajalla 1.25.02. Hän ohitti suurimman osan kilpailusta irtiotossa olleen Olga Kaniskinan noin 200 metriä ennen maalia. Lašmanovan maailmanennätyksen rikkoi Liu Hong vuonna 2015. Moskovan MM-kisoissa 2013 Lašmanova voitti maailmanmestaruuden ajalla 1.27,08.


title: Jelena Lašmanova

text: Lašmanova sai vuonna 2014 kahden vuoden kilpailukiellon, joka päättyy 25. helmikuuta 2016. Hän jäi kiinni GW1516:n käytöstä.


title: Diawandot

text: Diawandot (yksikössä "diawando", monikossa "diawambe", mandelaisten kansojen käyttämä nimitys on "diokorame") ovat fulbeja lähellä oleva etninen ryhmä Malin keskiosassa ja sen lähialueilla. He asuvat etupäässä Nioron ja Ségoun seuduilla, mutta käyvät kauppaa laajalla alueella, joka ulottuu myös naapurimaihin. 1950-luvulla diawandoja arvioitiin olleen alle 25 000 henkeä.


title: Diawandot

text: Alkuperältään diawandot ovat naapurikansoihin sekoittuneita fulbeja. Historiallisesti he ovat asuneet muinaisten Ghanan, Malin sekä myöhempien Kaartan ja Macinan valtioiden alueella. Yhteiskunnalliselta asemaltaan diawandot ovat vapaita ja jalosukuisia fulbeja alhaisempi kasti, joka ei kuitenkaan muodosta varsinaista ammattiryhmää. Heidän pääelinkeinonsa ovat maanviljely, karjanhoito ja kaupankäynti. Naapurikansojen keskuudessa diawandot tunnetaan käytännöllisinä, älykkäinä ja intohimoisina kauppiaina, joilla on usein myös välittäjän ja poliitikon rooli. Uskonnoltaan he ovat maltillisia muslimeja.


title: Kayesin piiri

text: Kayesin piiri () on paikallishallintoalue Kayesin alueella Malissa. Sen pinta-ala on 22 190 neliökilometriä. Asukkaita on 513 400 henkeä (vuonna 2009).


title: Kayesin piiri

text: Kayesin piiri rajoittuu koillisessa Yélimanén, idässä Bafoulabén ja etelässä Kéniéban piireihin, lännessä Senegaliin ja pohjoisessa Mauritaniaan. Seutu kuuluu Sahelin ja Sudanin siirtymäalueeseen. Tärkein joki on Senegal ja suurin järvi Magui.


title: Kayesin piiri

text: Piiriin kuuluvat Féguin, Gouméran, Kayesin, Kouniakaryn ja Somankidyn kaupungit sekä 23 maalaiskuntaa: Bangassi, Colimbiné, Diamou, Djélébou, Falémé, Gory Gopéla, Guidimakan Keri-Kaffo, Hawa Dembaya, Karakoro, Kéméné Tambo, Khouloum, Koussané, Liberté Dembaya, Logo, Maréna Diombougou, Marintoumania, Sadiola, Sahel, Samé Diomgoma, Ségala, Séro Diamanou, Sony ja Tafacirga. Hallinnollinen keskus on Kayes. Kaupunginosia ja kyliä on yhteensä 332.


title: Kayesin piiri

text: Tärkeimmät etniset ryhmät ovat soninket piirin pohjoisosassa, khasonkat keskiosassa ja malinket etelässä. Koko alueella asuu myös fulbeja, pohjoisessa ja keskiosassa maureja sekä keski- ja eteläosissa bambaroita. Vallitseva uskonto on islam. Lisäksi on kristittyjä ja animisteja.


title: Kayesin piiri

text: Kayesin kautta kulkee Dakarin–Nigerin rautatie sekä joukko maanteitä, joista vain Dibolin ja Sandarén väli on päällystetty. Senegaljoki on liikennöintikelpoinen osan vuodesta. Kayesissa on nykyaikainen lentokenttä.


title: Kayesin piiri

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi sekä vähemmässä määrin riisi. Myyntiin kasvatetaan maapähkinää. Lisäksi hyödynnetään metsävaroja ja harjoitetaan kalastusta sekä käsityöammatteja. Diamoussa on sementtitehdas, Sadiolassa ja Yatélassa kultakaivokset ja Kayesissa elintarviketeollisuutta.


title: Kayesin piiri

text: Nähtävyyksiin kuuluu tukulorihallitsija Omar Tallin vuonna 1855 pystyttämä linnake Koniakaryssa, Ranskan siirtomaavallan aikana rakennetut Kayesin ja Médinen linnoitukset, Kayesin rautatieasema sekä Féloun ja Gouinan putoukset Senegaljoessa. Matkailupalvelut ovat toistaiseksi melko kehittymättömiä.


title: Kéniéban piiri

text: Kéniéban piiri () on hallintoalue Kayesin alueella Malissa. Sen hallinnollinen keskus on Kéniéba. Piirin pinta-ala on 16 800 neliökilometriä. Asukkaita on 197 100 henkeä (vuonna 2009).


title: Kéniéban piiri

text: Kéniéban piiri rajoittuu pohjoisessa Kayesin alueen Kayesin ja Bafoulabén ja idässä Kitan piireihin, etelässä Guineaan ja lännessä Senegaliin. Sen maisemaa leimaavat etelästä pohjoiseen ulottuva Tambaouran kalliorinne ja sen länsipuolella sijaitseva Faléméjoen laakso. Tärkeimmät vesistöt ovat Fouta Djallonin ylängöltä virtaavat Senegalin sivujoet Bafing ja Falémé.


title: Kéniéban piiri

text: Seutu kuuluu Sudanin ilmastovyöhykkeeseen. Vuotuinen sademäärä on etelässä yli 1200 ja pohjoisessa alle 900 millimetriä. Vuodenaikoja on kaksi tai kolme: kuiva ja viileä kausi marras-helmikuussa, kuiva ja kuuma kausi maalis-toukokuussa ja sadekausi kesä-lokakuussa. Lämpötilat vaihtelevat 25 ja 42 asteen välillä.


title: Kéniéban piiri

text: Kasvillisuus on puu- ja metsäsavannia, harvaa metsää tai galleriametsiä. Ihmisen toiminnasta kärsinyt eläimistö käsittää muun muassa simpansseja, antilooppeja, leopardeja, leijonia, virtahepoja ja krokotiileja. Piirissä sijaitsee osa Bafing Makanan luonnonpuistosta.


title: Kéniéban piiri

text: Piiriin kuuluu 12 maalaiskuntaa: Baye, Dabia, Dialafara, Dombia, Faléa, Faraba, Guenegoré, Kassama, Kéniéba, Kroukoto, Sagalo ja Sitakilly. Kyliä on virallisesti 207.


title: Kéniéban piiri

text: Asukkaat ovat etupäässä mandinkoja (80 %) ja fulbeja (15 %). Mandinkat muodostavat enemmistön kaikissa kunnissa paitsi Faléassa ja Sagalossa, joissa enemmistönä ovat fulbet. Dabiassa ja Faléassa asuu jahankoja ja jälkimmäisessä myös djalonkeja. Uusia tulokkaita ovat soninket ja bambarat. Yleisin uskonto on islam, mutta Guenegoréssa ja Kassamassa on myös paljon kristittyjä. Kaikkialla vaikuttaa perinteinen animismi.


title: Kéniéban piiri

text: Piirin liikenneyhteydet ovat parantuneet huomattavasti Bamakosta Kéniéban kautta Senegaliin johtavan päällystetyn maantie RN24:n ansiosta. Kéniébasta Kayesiin ja Mahinaan on huonokuntoiset hiekkatiet. Kaivosyhtiöillä on lentokentät pienkoneita varten Kéniébassa, Djidjanissa ja Faléassa.


title: Kéniéban piiri

text: Väestön pääelinkeinot ovat maanviljely, karjanhoito ja kullankaivuu. Tärkeimmät viljelykasvit ovat durra, maissi, maapähkinä, riisi, fonio ja hirssi. Lisäksi kasvatetaan vihanneksia, hedelmiä, puuvillaa ja tupakkaa. Kotieläimiä ovat naudat, lampaat, vuohet ja siipikarja sekä vähäisessä määrin aasit, hevoset ja siat. Kultaa kaivetaan sekä perinteisin että nykyaikaisin menetelmin. Teollisia kultakaivoksia ovat Gounkoto, Loulo ja Tabakoto. Lisäksi harjoitetaan kalastusta ja hyödynnetään metsiä. Käsityöammattien merkitys on vähäinen. Kaupankäynti keskittyy maatalous- ja keräilytuotteisiin, karjaan, kultaan ja puutavaraan.


title: Kéniéban piiri

text: Piirissä toimii yli 200 ala- ja yläkoulua sekä Kéniéban lyseo. Vuonna 2012–2013 koulua kävi 60,9 % alakouluikäisistä (tytöistä 50,4 %). Terveyspalveluihin kuuluu piirin poliklinikka ja 17 toimivaa terveyskeskusta. Vesihuolto käsittää yli 400 käsikäyttöistä pumppukaivoa ja kuuden paikkakunnan vesijohdot.


title: Kéniéban piiri

text: Seudun nähtävyyksiä ovat Tambaouran kalliorinne, perinteinen kullankaivuu ja Bafingin luonnonpuiston eläimet. Matkailu on toistaiseksi hyvin vähäistä. Kéniébassa on pieni hotelli ja muita majoituspalveluita.


title: H. P. Bulmer

text: H.P. Bulmer on siiderinvalmistaja, joka on perustettu Herefordissa, vuonna 1887. Se valmistaa Bulmers nimistä siideriä.


title: H. P. Bulmer

text: Yrityksen suurin kilpailija on irlantilainen Cantrell and Cochrane -yhtiö ja sen Magners -brändi.


title: Turo Unho

text: Turo Pekka Unho (s. 1. syyskuuta 1943 Helsinki – 29. heinäkuuta 2014 Helsinki) oli suomalainen näyttelijä, teatteriohjaaja ja käsikirjoittaja.


title: Turo Unho

text: Turo Unho näytteli muun muassa Jyväskylän ja Joensuun kaupunginteatterissa. Teatterin lisäksi hän esiintyi lähinnä televisioelokuvissa ja -sarjoissa. Hänen tunnetuin roolinsa valkokankaalla oli toimittaja Reino Torpon osa Matti Kassilan elokuvassa "Vodkaa, komisario Palmu". Unho oli mukana myös useissa Radioteatterin kuunnelmissa, kuten esimerkiksi vuosina 1966–1967 toteutetussa 16-tuntisessa kuunnelmassa "Tuntematon sotilas".


title: Turo Unho

text: Turo Unhon vanhemmat olivat elokuvaohjaaja Ilmari Unho sekä näyttelijä Salli Karuna. Hänen nuorempi veljensä oli jalkapalloilijana tunnettu Matti Unho.


title: Yélimanén piiri

text: Yélimanén piiri () on paikallishallintoalue Kayesin alueella Malissa. Sen pinta-ala on 5 700 neliökilometriä. Asukkaita on 176 500 henkeä (vuonna 2009).


title: Yélimanén piiri

text: Yélimanén piiri rajoittuu idässä Kayesin alueen Nioron, etelässä Bafoulabén ja lännessä Kayesin piireihin sekä pohjoisessa Mauritaniaan. Maisemaa leimaa koillisesta etelään ulottuva Yélimanén ylänkö kukkuloineen ja laaksoineen. Vesistöjä ovat Kolimbiné ja sen sivujoet Térékole, Gari ja Krigou. Kasvillisuus on kuivuudesta ja ihmisen toiminnasta kärsinyttä savannia.


title: Yélimanén piiri

text: Piiri kuuluu Sahelin vyöhykkeeseen. Vuotuinen sademäärä on 400–500 millimetriä. Sadekausi kestää kesäkuusta syyskuuhun, kuiva ja viileä kausi marraskuusta helmikuuhun ja kuiva ja kuuma kausi maaliskuusta toukokuuhun. Lämpötila vaihtelee keskimäärin 16 ja 41 asteen välillä. Keväällä puhaltaa kuuma ja kuiva harmattan-tuuli.


title: Yélimanén piiri

text: Vuonna 1977 perustettuun piiriin kuuluu Toyan kaupunkikunta ja 11 maalaiskuntaa: Diafounou Diongaga, Diafounou Gory, Fanga, Gory, Guidime, Kirané Kaniaga, Kremis, Konsiga, Marekaffo, Soumpou ja Tringa. Hallinnollinen keskus on Guidimen kunnan Yélimanén kylä. Kyliä on yhteensä 89.


title: Yélimanén piiri

text: Yélimané on väestöltään pienin Kayesin alueen piireistä. Asukkaat ovat etupäässä soninkeja. Lisäksi on fulbeja ja maureja. Yli 25 000 henkeä on muuttanut asumaan ulkomaille, etupäässä Ranskaan.


title: Yélimanén piiri

text: Piirin eteläosan läpi kulkee Bamakon ja Kayesin välinen päällystetty valtatie RN1. Yélimanésta on päällystetty maantie RR3 Kayesiin ja päällystämätön RR5 Nioroon. Yélimanéssa on käyttämätön lentokenttä.


title: Yélimanén piiri

text: Seudun pääelinkeinot ovat maanviljely sekä osin transhumanssiin perustuva karjanhoito. Tärkeimmät viljelykasvit ovat durra, maissi, maapähkinä ja lehmänpapu. Kotieläimiä ovat naudat, lampaat, vuohet, siipikarja sekä vähäisemmässä määrin aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Teollisuutta ei ole käytännössä lainkaan. Maastamuuttajat lähettävät rahaa perheilleen ja rahoittavat erilaisia infrastruktuurihankkeita.


title: Yélimanén piiri

text: Piirissä toimii joukko alakouluja ja 12 yläkoulua, mutta ei lukiota tai ammattikouluja Terveyspalvelut käsittävät 18 kunnallista terveyskeskusta ja piirin poliklinikan. Yleisimmät terveysongelmat ovat malaria, aliravitsemus ja bilhartsia. Vesihuollon taso on riittämätön. Piirissä on lankapuhelin- ja matkapuhelinverkot, mutta ei Énergie du Malin sähköverkkoa. Sähköä saadaan aggregaateista, pienistä lämpövoimaloista ja aurinkopaneeleista.


title: Yélimanén piiri

text: Matkailu alueelle on vähäistä. Yélimanéssa on heikkotasoinen hotelli.


title: 4. miinalaivue

text: 4. miinalaivue (lyhenne 4. MILV, aik. 4. MiLv) oli Suomen merivoimien Saaristomeren meripuolustusalueeseen kuuluva joukkoyksikkö, jonka tehtävänä oli kehittää ja ylläpitää miinasodankäyntivalmiutta. Miinalaivueessa koulutettiin miinantorjuntaa. 4. miinalaivue lakkautettiin puolustusvoimauudistuksen yhteydessä 1. tammikuuta 2015.


title: 4. miinalaivue

text: Miinalaivue sijaitsi Turun Pansiossa.


title: 4. miinalaivue

text: Laivueen aluskantaan kuuluivat uuteen miinantorjuntaluokkaan kuuluva miinantorjunta-alus MHC Katanpää ja MHC Purunpää ja tuleva sisaralus MHC Vahterpää.


title: 4. miinalaivue

text:
Yksikön komentajina ovat toimineet:
Laivue tunnettiin aikaisemmin nimellä Saattajalaivue (SaattLv).


title: Würzburgin yliopisto

text: Würzburgin yliopisto () on Saksassa Würzburgin kaupungissa toimiva valtion tukema yliopisto. Se on perustettu vuonna 1582, mutta laskee itse historiansa alkavan jo vuodesta 1402.


title: Würzburgin yliopisto

text: Ensimmäisinä vuosisatoinaan Würzburgin yliopisto oli tärkeä roomalaiskatolisen teologian keskus. Se maallistui vuonna 1814, ja nyttemmin yliopiston kuuluisin osa on sen lääketieteellinen tiedekunta.


title: Würzburgin yliopisto

text: Würzburgin yliopistossa on nykyisin yli 25 000 opiskelijaa ja neljäsataa professoria kymmenessä tiedekunnassa. Tiedekuntia ovat teologinen, oikeustieteellinen, lääketieteellinen, biologian, kemian ja farmasian, matematiikan ja tietojenkäsittelytieteen, fysiikan ja tähtitieteen tiedekunnat sekä kaksi humanistista tiedekuntaa.


title: Fife Flyers

text: Fife Flyers on skotlantilainen jääkiekkojoukkue Kirkcaldyn kaupungista. Joukkue on perustettu vuonna 1938 ja se pelaa Iso-Britannian korkeimmalla sarjatasolla Elite Ice Hockey Leaguessa. Kotiottelunsa joukkue pelaa 3 280 paikkaisessa Fife Ice Arenassa. Fife Flyers on voittanut Iso-Britannian liigaamestaruuden kaksi kertaa, kausilla 1999-2000 ja 2003-2004.


title: Strömstad

text: Strömstad on samannimisen Strömstadin kunnan keskustaajama. Se sijaitsee Länsi-Götanmaan läänissä ja Bohuslänin historiallisessa maakunnassa Länsi-Ruotsissa. Vuoden 2010 lopussa taajamassa oli 6 288 asukasta.


title: Strömstad

text: Strömstad oli 1970-luvun alun kuntauudistukseen asti kaupunki.


title: Työmatkavähennys

text: Työmatkavähennys on verotettavasta tulosta työmatkakulujen perusteella tehtävä vähennys. Verovelvollinen tekee sen veroilmoitukseen. "Työmatkavähennys" on tässä yhteydessä eri asia kuin kodin ja työpaikan välisen matkan perusteella tehtävät verovähennykset.


title: Työmatkavähennys

text: Työmatka tarkoittaa tässä tilapäisiä matkoja työtehtävien tilapäiselle suorituspaikalle (esimerkiksi matkat työpaikalta asiakkaiden luokse).


title: Työmatkavähennys

text: Veroviranomaisten mukaan tilapäisistä matkoista erityiselle työntekemispaikalle aiheutuneet kustannukset, joita ei ole verovapaasti korvattu, vähennetään niin sanottuina luonnollisina vähennyksinä. Matkakustannukset vähennetään tällöin todellisten kulujen, esimerkiksi oman auton käytön mukaan, eikä niihin sovelleta 600 euron omavastuuta ja 7 000 euron enimmäisrajoitusta.


title: Kameliat

text: Kameliat ("Camellia") ovat pieniä puita tai pensaita teekasvien heimossa. Suvussa on määritelmästä riippuen noin 100–400 lajia, eri auktoriteetit ovat eri mieltä tarkasta lajimäärästä. Teepensas kuuluu kamelioiden sukuun. Monia muita kamelioita käytetään koristekasveina.


title: Kameliat

text: Kameliat ovat ainavihantia pensaita tai pieniä puita. Lehdet ovat yleensä ruodillisia, muodoltaan soikeita, ja tavallisesti sahalaitaisia, joillakin lajeilla tosin ehytlaitaisia. Kukat kasvavat versojen kärjissä tai hangoissa yleensä yksittäin, joskus 2–3 kukan kukinnoissa. Kukissa on 5–6 verholehteä ja 5–12 terälehteä, viljelylajikkeissa usein enemmän. Teriö on usein tyvestään yhteenkasvanut. Emin sikiäin on kehänpäällinen ja 3–5-onteloinen. Hedelmä on pyöreä tai leveän pyöreähkö kota.


title: Kameliat

text: Kameliat esiintyvät luonnostaan Itä- ja Kaakkois-Aasiassa sekä Himalajan vuoristossa. Monia lajeja tosin viljellään nykyään maailmanlaajuisesti.


title: Kameliat

text:
Kameliat jaetaan viiteentoista alasukuun ja yli sataan lajiin.
Lisäksi on olemassa lukuisia vakiintuneita lajiristeymiä.


title: Kameliat

text: Teepensaan "C. sinensis" lehdistä valmistetaan teetä, ja kasvia viljellään tähän tarkoitukseen kaikkialla trooppisilla alueilla. Monia muita kamelioita arvostetaan koristekasveina värikkäiden kukkiensa vuoksi, ja varsinkin lajista "Camellia japonica" on jalostettu lukuisia erivärisiä ja -muotoisia viljelylajikkeita.


title: Luettelo televisiosarjan Game of Thrones saamista palkinnoista ja ehdokkuuksista

text: |- bgcolor=#ddddff


text: Game of Thrones on yhdysvaltalainen televisiosarja, jonka ovat luoneet David Benioff ja D. B. Weiss. Sarja perustuu George R. R. Martinin fantasiakirjasarjaan "Tulen ja jään laulu". "Game of Thrones" on ollut ehdolla yli 50 palkintoon joista se on voittanut 16. Voitettuihin palkintoihin lukeutuvat Peter Dinklagen Primetime Emmy sekä Golden Globe -palkinnot.


text: "Game of Thrones" oli vuonna 2011 ehdolla 13 Primetime Emmy -palkintoon, joista se voitti kaksi. Peter Dinklage voitti parhaan miessivuosan Emmyn roolistaan Tyrion Lannisterina. Palkinto oli Dinklagen ensimmäinen Emmy. Toinen Emmy tuli Creative Arts -kategorioissa parhaasta alkutunnuksen suunnittelusta. Vuonna 2012 sarja voitti kuusi Creative Arts Emmy -palkintoa. Yhteensä se oli ehdolla 12 Emmy-palkintoon. Uusia Creative Arts -ehdokkuuksia olivat paras leikkaus ja yksikamera-sarjan Art Direction. Sarja oli mukana myös uudessa kategoriassa ”Merkittävä saavutus interaktiivisessa mediassa”. Edelliseen vuoteen verrattuna paras käsikirjoitus ja ohjaus jäivät pois, vaikka joidenkin mielestä George R. R. Martin ja Neil Marshall olisivat ansainneet ehdokkuuden jaksosta ”Blackwater”.


title: Turku Titans

text: Turku Titans Lacrosse Club, lyhyesti Turku Titans on vuonna 2005 perustettu turkulainen haavipallon erikoisseura. Titansin saavutuksia haavipallon miesten SM-sarjassa ovat hopeamitalit vuosilta 2005, 2006, 2007, 2009, 2010 ja 2012 sekä mestaruudet vuodelta 2008, 2013, 2014 ja 2015. Titansin nuorten joukkue, Turku Titans U19 oli kaudella 2011 SM-sarjan toinen.


title: Turku Titans

text: Titansin miesten joukkueella on SM-sarjan ennätys, kun joukkue voitti Kokkola Relaxin 30–0 vuonna 2012.


title: Turku Titans

text: Titansin naisjoukkue, Turku Titans Ladies pelaa naisten SM-sarjassa. Naisten joukkue perustettiin 2006, ja sillä on tilillään Suomen mestaruudet vuosilta 2006, 2007, 2009, 2010, 2011 ja 2012. Vuosina 2008 ja 2014 Titans sijoittui hopealle.


title: Turku Titans

text: Titans voitti myös boxlacrossen ensimmäisen Suomen mestaruuden vuonna 2013 ja on jatkanut mestaruusputkeaan vuosina 2014 ja 2015.


title: Alingsås

text: Alingsås on samannimisen Alingsåsin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 24 482 asukasta.


title: Alingsås

text: Alingsås oli 1970-luvun alun kuntauudistukseen asti kaupunki.


title: Expo Expo

text: Expo Expo on japanilaisen hip hop -yhtyeen m-flon toinen studioalbumi. Se julkaistiin 28. maaliskuuta 2001.


title: Expo Expo

text: "Expo Expo" ilmestyi noin vuosi m-flon ensimmäisen albumin "Planet Shining" jälkeen, ja se oli yhtyeen viimeinen kolmijäsenisenä äänitetty studioalbumi. Vuonna 2002 laulaja Lisa lähti yhtyeestä ja aloitti soolouran. "Expo Expo" menestyi hyvin. Se saavutti Oricon-listan kolmannen sijan, ja sitä myytiin yhteensä noin 800 000 kappaletta. Siltä julkaistiin useita singlejä: ”How You Like Me Now?”, ”Come Again”, ”Orbit-3”, ”Prism”, ”Dispatch” ja ”Yours Only, / Lies”. Niistä etenkin yhtyeen yhdeksäs single ”Come Again” oli hitti ja sijoittui Oricon-listan neljännelle sijalle.


title: Expo Expo

text: Albumin kehystarina sijoittuu ”virtuaaliseen maailmannäyttelyyn” vuonna 2012. Sillä on kuusi teemaan liittyvää välisoittoa: ”pääportti”, ”itäportti”, ”eteläportti”, ”keskustorni”, ”länsiportti” ja ”kiitos”. Välisoitoilla esiintyvät muiden muassa Mako Hattori ja Coldfeet-yhtyeen Lori Fine. Albumia seuranneelta kiertueelta m-flo julkaisi livealbumin "m-flo Tour 2001 ”Expo Expo”", ja myöhemmin samana vuonna ilmestyi albumin kappaleista tehty remix-albumi "Expo bōei robotto Gran Sonik".


title: Henri Sauguet

text: Henri Sauguet (1901–1989) oli ranskalainen säveltäjä. Hän oli kotoisin Bordeaux'sta, mutta muutti Darius Milhaud'n rohkaisemana Pariisiin opiskelemaan Charles Koechlinin johdolla. Häneen vaikutti Eric Satien tapaaminen. Hän sai mainetta varsinkin balettimusiikillaan, ja lisäksi hänen tuotantoonsa kuluu muun muassa oopperaa, sinfonioita, konserttoja ja pianokappaleita. Balettien joukossa on Sergei Djagileville kirjoitettu "La chatte" (1927).


title: Henri Sauguet

text: Sauguet pääsi Académie des Beaux-Artsiin vuonna 1976. Hän oli myös Kunnialegioonan sekä Ordre National du Mériten upseeri ja Ordre des Arts et des Lettres'n komentaja. Hänen elämänkumppaninsa oli Jacques Dupont.


title: Tšerepnin

text: Tšerepnin on ollut seuraavien henkilöiden sukunimi:


title: Kaivanto

text:
Kaivanto on maahan kaivettu kuoppa.
Tavallisimmin kaivannolla ymmärretään rakennus- tai korjaustyön yhteydessä maahan kaivettavaa, väliaikaista kuoppaa, jolla tehdään tilaa rakennettavan rakennuksen tai sen rakenteiden maanpinnan alapuolisille osille taikka korjattavien rakenteiden tai maanalaisen, teknisen infrastruktuurin esille kaivamista. Kaivannot on toteutettava aina siten, ettei niistä aiheudu vaaraa niissä mahdollisesti työskenteleville henkilöille (tuenta sortumariskin varalta) eikä niiden läheisyydessä liikkuville ihmisille (asianmukainen merkitseminen / aitaus). Kaivannolla voidaan tarkoittaa myös esimerkiksi juoksu- tai vallihautaa, vesiuomaa, arkeologisia kaivauksia tai jopa avolouhosta.


title: Puhallushiekka

text: Puhallushiekka (myös saumaushiekka) on hienojakoista luonnonhiekasta tai -kivestä valmistettua hiekkaa, jota käytetään esimerkiksi hiekkapuhallukseen ja pihakivien saumojen täyttöön. Puhallushiekan tyypillinen raekoko on 0,5-2 mm, saumaus- ja puhallushiekalla 0,1-1,6 mm.


title: Andy Palacio

text: Andy Palacio (1960 – 19. tammikuuta 2008) oli belizeläinen muusikko ja lauluntekijä. Hän kuului garifuna-kansaan ja oli johtavana vaikuttajana sen musiikkiperinteen elvyttämisessä. Lisäksi hän toimi garifunan kielen säilymisen hyväksi. Hän julkaisi muun muassa albumin "Watina" Ivan Duranin kanssa kokoamansa Garifuna Collectiven kanssa vuonna 2007; albumi menestyi listoilla eri puolilla maailmaa. Palacio työskenteli myös opettajana ja hallintotehtävissä. Hänet otettiin Order of Meritorious Serviceen syyskuussa 2007, ja marraskuussa hänet nimitettiin UNESCO:n rauhanartistiksi. Hän kuoli 47-vuotiaana Belize Cityssä kärsittyään sydänkohtauksen ja aivoverenkiertohäiriökohtauksen.


Gay & Lesbian Alliance Against Defamation (GLAAD) on vuonna 1985 perustettu järjestö, joka pyrkii vaikuttamaan tiedotusvälineiden seksuaali- ja sukupuolivähemmistöistä antamaan kuvaan. Se työskentelee media-ammattilaisten kanssa antaakseen näille asianmukaista tietoa seksuaali- ja sukupuolivähemmistöistä ja pyrkii oikaisemaan loukkaavia esityksiä. Alun perin järjestön tarkoituksena oli vastustaa "New York Postin" tapaa uutisoida AIDS:ista. Toiminta laajeni sittemmin valtakunnalliseksi. Vuonna 1992 GLAAD pääsi "Entertainment Weeklyn" "Hollywood's 100 Most Powerful Entities" -listaukseen.


title: Gay & Lesbian Alliance Against Defamation

text: GLAAD jakaa GLAAD-mediapalkintoja homoystävällisyydestä mediassa ja viihteessä.


title: Percy Whitlock

text: Percy William Whitlock (1. kesäkuuta 1903 Chatham – 1. toukokuuta 1946 Bournemouth) oli englantilainen säveltäjä ja urkuri. Hän opiskeli Ralph Vaughan Williamsin johdolla Lontoon Royal College of Musicissa. Hänen teoksissaan on vaikutteita muiden muassa Vaughan Williamsilta, Elgarilta, Gershwinilta, Stanfordilta, Quilterilta ja Rahmaninovilta. Whitlockin sävellyksiä uruille ovat muiden muassa "Five Short Pieces" (1929), "Fourt Extemporisations" (1933), "Seven Sketches on Verses of the Psalms" (1934), "Plymouth Suite" ja c-mollisonaatti (1936). Hän sävelsi myös g-mollisinfonian uruille ja orkesterille.


title: Percy Whitlock

text: Whitlock sairastui parikymppisenä tuberkuloosiin. Lisäksi hän kärsi verenpainetaudista, ja elämänsä loppuvaiheissa hän sokeutui. Hän kuoli 42-vuotiaana ja joutui pitkälti unohduksiin vuosikymmeniksi. Myöhemmin romanttisen ja postromanttisen urkukirjallisuuden suosio on kasvanut, ja Whitlockin teoksia on myös levytetty. Vuonna 1983 perustettiin Percy Whitlock Trust, joka on pyrkinyt tekemään Whitlockin tuotantoa tunnetummaksi. Sen puheenjohtaja on Francis Jackson. Sihteerinä toimii Malcolm Riley, joka julkaisi säveltäjän elämäkertateoksen vuonna 1998 ja jatkoi sitä kirjalla "The Percy Whitlock Companion" (2007).


title: Yleisurheilu kesäolympialaisissa 2012 – miesten keihäänheitto

text: Miesten keihäänheittoon Lontoon olympiakisoissa 2012 osallistui kaikkiaan 44 heittäjää 31 eri maasta. Karsintakilpailu käytiin keskiviikkona 8. elokuuta ja loppukilpailu lauantaina 11. elokuuta.


text: Karsintaraja oli 82 m (Q), mutta vähintään 12 parasta finaaliin (q).


title: GEO

text: Geo ja GEO voivat tarkoittaa ainakin seuraavia:


title: Pekka Ritvos

text: Pekka Ritvos (18. maaliskuuta 1946 Helsinki – 25. heinäkuuta 2012 Helsinki) oli suomalainen päätoimittaja.


title: Pekka Ritvos

text: Ritvos valmistui Sanomien toimittajakoulusta ja työskenteli uransa aikana Helsingin Sanomissa, Kauppalehdessä ja Uudessa Suomessa. Välillä hän toimi jonkin aikaa tiedottajana KOP:ssa ja Suomen Yrittäjäin Keskusliiton tiedotusjohtajana. Hän palasi Kauppalehteen päätoimittajaksi vuonna 1987. Hänen aikanaan ja ansiostaan syntyi Kauppalehti Optio.


title: Pekka Ritvos

text: Ritvoksen harrastuksiin kuului kulinarismi, ja hän julkaisi Ari Larnemaan ja Kaius Hedenströmin kanssa kirjan "Suomalainen ruokaretki". Helsingin Suomalaisen Klubin puheenjohtajana hän oli toteuttamassa klubin suurhanketta, Jean Sibelius -verkkosivustoa.


title: Pekka Ritvos

text: Ritvos jäi Kauppalehdestä eläkkeelle vuoden 2007 suurten henkilöstöjärjestelyjen yhteydessä.


title: Sopot (täsmennyssivu)

text: Sopot on usean paikan nimi:


title: Nikopol (täsmennyssivu)

text: Nikopol voi viitata johonkin seuraavista:


title: Sundae

text: Sundae on jäätelöstä valmistettava jälkiruoka. Se koostuu jäätelöstä sekä päälle laitettavasta kastikkeesta tai siirapista ja joissakin tapauksissa muista koristeista, kuten hienonnetuista pähkinöistä, strösseleistä, kermavaahdosta tai maraschinokirsikoista. Sundaejäätelöitä myydään pääosin jäätelöbaareissa, mutta muutamat pikaruokalat kuten McDonalds myyvät myös niitä. Koko historian ensimmäinen sundaejäätelö valmistettiin Ithacassa vuonna 1892.


title: Vaarnakalat

text: Vaarnakalat (Triacanthodidae) on jäykkäleukakaloihin kuuluva heimo. Heimon lajeja tavataan lämpimistä vesistä Atlantista ja indopasifiselta merialueelta.


title: Vaarnakalat

text: Vaarnakalojen heimoon kuuluu 11 sukua ja noin 20 lajia, muun muassa rusovaarnakala ("Triacanthodes ethiops"). Vaarnakalat ovat kooltaan pieniä ja saavuttavat korkeintaan noin 20 cm:n pituuden. Ruumiinmuodoltaan ne ovat korkeita ja litteitä. Selkäevässä on 6 terävää piikkiä ja takaosassa pehmeämpiä ruotoja. Vatsaevät koostuvat pitkästä terävästä piikistä ja yhdestä ruodosta. Vaarnakalalajien pyrstöevä on muodoltaan pyöreähkö. Heimon lajien silmät ovat kookkaat ja kuono terävä. Suussa on kummassakin leuassa noin 10 kartiomaista hammasta. Vaarnakalojen nahka on paksu ja suomut ovat pienikokoisia. väriltään kalat ovat usein punertavia ja ruumiissa voi olla keltaisia, sinisiä tai vihreitä laikkuja.


title: Vaarnakalat

text: Vaarnakaloja tavataan Atlantin länsiosista, Intian valtamerestä ja Tyynestämerestä subtrooppisilta ja trooppisislta alueilta. Ne elävät lähellä kivikkoista pohjaa tyypillisesti 35–900 metrin syvyydessä merenpinnasta. Heimon lajien ravinto koostuu pohjalla elävistä selkärangattomista eläimistä.


title: Kokoäänialueen kaiutin

text: Kokoäänialueen kaiutin eli laajakaistakaiutin on kaiutin, jonka kautta soitetaan kaikkia äänitaajuuksia. Käytännössä taajuusvaste ei ole täysin suora, mutta kokoäänialueen kaiuttimet toistavat kokonaisuutena kuuloalueen taajuudet paremmin kuin muissa kaiutinelementtityypeissä. Elementti voi olla esimerkiksi 4 tuumainen. Suurta dynamiikkaa bassoalueella ei voi saavuttaa eivätkä korkeat taajuudet välttämättä soi niin laadukkaasti kuin diskantin kautta, mutta rakenteen äänenlaatua lisäävänä tekijänä voi mainita sen, että vaihevirhe jää pieneksi, koska kaikki taajuudet tulevat samasta elementistä.


title: Kokoäänialueen kaiutin

text: Periaatteella on tehty kaiuttimia, jotka sopivat kriittisemmänkin hifistin korville.


title: Mannakorven mailla

text: Mannakorven mailla on Reino Palmrothin sanoittama laulu, jonka sävel on kansansävelmä. Sen tunnetuin levyttäjä on Tapio Rautavaara. Palmroth kirjoitti sanat 1930-luvulla. Samaan sävelmään on S. Albert Kivinen tehnyt sanat ”Oikeuden jumalatar” ja hän levytti sen kokoelma-ep:lle "Lauluja oikeuslaitoksesta" vuonna 1970. Kappale julkaistiin seuraavana vuonna kokoelma-albumilla "Lauluja järjestelmästä" ja vuonna 2003 Kivisen tuotannon kokoavalla albumilla "S. Albert Kivinen Lauluja". Samaan sävelmään perustuu myös rap-muusikko Palefacen kappale ”Helsinki – Shangri-La”, joka on julkaistu samannimisellä albumilla.


title: Myristoleiinihappo

text: Myristoleiinihappo eli n-tetradekeenihappo (C14:1 n-5) on harvinainen omega-5-rasvahappo, jota tuotetaan myristiinihaposta delta-9-desaturaasi-entsyymin avulla. Yhdistettä esiintyy luonnossa muun muassa muskottikasvien ("Myristicaceae"-heimo) siementen sisältämässä öljyssä, jossa yhdisteen pitoisuus on jopa 30%.


title: Rade des Basques

text: Basque Roads on suojainen Biskajanlahden poukama Ranskan Charente-Maritimen läänin rannikolla. Poukaman suojana lännessä on Oléronin saari () ja pohjoisessa Rén saari (). La Rochellen satamakaupunki sijaitsee poukaman koilliskulmassa ja etelässä Rochefortin kaupunki lähellä Charentejoen suuta.


title: Rade des Basques

text: Alue tunnetaan muun muassa Britannian kuninkaallisen laivaston 1809 Ranskan laivastosta saamasta voitosta sekä Britannin epäonnistuneesta hyökkäyksestä 1757.


title: Diafilmi

text: Diafilmi (diapositiivifilmi, värikääntöfilmi) on valokuvauksessa käytetty filmityyppi, joka tuottaa negatiivin sijasta positiivisen kuvan läpikuultavalle, kirkkaalle filmille. Kehitettyä diafilmiä voidaan katsella valopöydän ja luupin avulla tai filmiruudut voidaan kehystää diakehyksiin katseltavaksi diaprojektorilla valkokankaalle heijastettuina dioina (dia, diakuva, kuultokuva).


title: Diafilmi

text: Diafilmiä valmistetaan 35 mm:n kinofilmikoosta eri kokoisiin rullafilmeihin ja 8 x 10 tuuman laakafilmikokoon asti, joskin valikoima on digikuvauksen myötä vähenemässä. Diafilmi löi itsensä läpi etenkin värikuvakäytössä, joskin myös mustavalkoisia värikääntöfilmejä on valmistettu.


title: Diafilmi

text:
Varhaisin kaupallisesti menestynyt värikääntöprosessi oli Lumière-yhtiön Autochrome, joka tuotiin markkinoille 1907.
Samankaltaista additiivista periaatetta käytti myös Agfa ja Dufaycolor.


title: Diafilmi

text: Valokuvauksesta innostuneet nuoret muusikot Leopold Godowsky Jr. ja Leopold Mannes kehittivät Eastman Kodak Companyn suojissa 1930-luvulla Kodachrome-prosessin, maailman ensimmäisen subtraktiivisen värikääntömetodin josta tuli ammattikuvaajien usein parhaaksi arvostama diafilmiprosessi. Kodachrome tuotiin aluksi markkinoille 16 millimetrin elokuvafilminä vuonna 1935 ja seuraavana vuonna valokuvakameraan tarkoitettuna filminä.


title: Diafilmi

text: Kodachrome-kehitysprosessi oli hyvin monimutkainen ja vaati kalliita laitteita. Siksi Kodachrome-filmiä kehittäviä laboratorioita oli filmin kulta-aikanakin varsin harvassa. Esimerkiksi Suomesta filmirullat piti lähettää keltaisissa postituspusseissa kehitettäväksi Ruotsiin ja myöhemmin Sveitsin Lausanneen, jonka laboratorion lopetettua Kodak lähetti filmit edelleen Yhdysvaltoihin, jolloin kehitysmatkassa saattoi mennä pari-kolme viikkoa. Kodachromen menekin romahduksen syyksi 1980-luvun lopulla nähdäänkin prosessin monimutkaisuus, hitaus ja kuormittavuus ympäristölle.. Kodak lopetti Kodachromen valmistuksen kesäkuussa 2009, ja viimeinenkin laboratorio USA:n Kansasissa sen kehittämisen joulukuun lopussa 2010.


title: Diafilmi

text: Kodachromen monimutkaisuuden takia Kodak kehitti 1940-luvulla helpomman, nopeamman ja edullisemman värikääntöprosessin, josta sai alkunsa Kodakin Ektachrome-filmiperhe ja myöhemmin muidenkin valmistajien samankaltaista prosessia käyttävät diafilmit. Ektachrome-prosessi oli niin yksinkertainen, että 1950-luvulta lähtien sitä kyettiin kehittämään paikallisesti isompien taajamien valokuvausliikkeissä (nykyisin nimellä E-6 -prosessi), tai jopa valokuvaajien omissa laboratorioissa tankkikehityksenä miltei mustavalkofilmien tapaan.


title: Diafilmi

text: Kodachrome pysyi elinkaarensa loppuun asti erittäin arvostettuna diafilminä sävykkään väritoistonsa, pienen raekokonsa ja hyvän arkistointisäilyvyytensä ansiosta. Ektachrome-filmit saavuttivat kuitenkin suuremman markkinaosuuden kehityksen nopeuden ja edullisuuden sekä laajan filmi- ja valoherkkyysvalikoiman vuoksi. Ektachrome-prosessi mahdollistaa myös alivalotuksen ja E-6P -erikoiskehityksen (ns. "prässäämisen") herkkyyden lisäämiseksi.


title: Diafilmi

text: Kodak antoi Ektachrome-prosessin myös muiden filmivalmistajien käyttöön. Ne kehittivät siitä omia muunnelmiaan, kuten Fujifilmin CR-55 ja CR-56 sekä nyt jo markkinoilta poistunut Agfan ja Konican CRK-2.


title: Diafilmi

text: Kolmas diafilmityyppi joka vaati aivan oman kehitysprosessinsa oli Agfan Agfachrome, jota valmistettiin 1960-luvun lopulta vuoteen 1985. Herkkyysvaihtoehtoja oli kaksi, CT-18 (ISO 50/18°) ja CT-21 (ISO 100/21°).


title: Diafilmi

text: Aina 1970-luvulle asti diafilmillä oli amatöörivalokuvauksessa etulyöntiasema värinegativifilmeihin verrattuna, jotka olivat kalliita kehittää ja vedostaa paperikuviksi, eikä värintoistokaan vastannut diafilmien tasoa. Diakuvien kehittäminen ja kehystyttäminen diakuviksi oli pitkään edullisempaa kuin väripaperikuvien teettäminen. 1970-luvulta lähtien värinegatiivikuvaus kuitenkin ohitti suosiossa diafilmit perheiden ja perusharrastajien valokuvausmenetelmänä, kun taas diafilmit jäivät edistyneiden harrastajien ja ammattilaisten käyttöön.


title: Diafilmi

text: 1970–90-luvuilla, ennen videotekniikan digitalisoitumista, kinofilmikoon diat ja kymmenet diaprojektorit olivat perustana näyttäville audiovisuaalisille esityksille, niin sanotuille multivisioille. Myös pienemmässä mittakaavassa, yhtä tai kahta diaprojektoria käyttäen, diaesitykset olivat piirtoheitinkalvojen ohella yleinen havainnollistamistapa kokous- ja opetuskäytössä ennen videotykkien ja esitysgrafiikkaohjelmien yleistymistä.


title: Diafilmi

text: Aina 1990-luvulle asti diakuvia pidettiin myös värinegatiiveja parempina originaaleina kirjapainokäyttöön, minkä takia diakuva oli vallitseva menetelmä mainos- ja muussa kaupallisessa kuvauksessa, lehtikuvauksessa ja luontokuvauksessa kunnes digivalokuvaus ylsi samalle tasolle kuvanlaadussa.


title: Diafilmi

text: Diaprojektorilla katselua varten tai muun käsittelyn helpottamiseksi etenkin kinofilmikoon diafilmin yksittäiset kuvat leikataan toisistaan irti ja kehystetään muovi- tai pahvikehyksiin. Kinofilmikoon diakehykset on standardoitu noin 5 x 5 cm:n kokoisiksi, ja diaprojektoreiden dialippaat on mitoitettu näille sopiviksi.


title: Diafilmi

text: Dialippaiden eli diakuvien projisointi- ja säilytysjärjestelmien päätyypit Suomen markkinoilla ovat erityisesti ammattikäytössä suosittu pyöreä Kodak Carousel -diamakasiini, johon mahtuu 80 tai 140 kehystettyä diakuvaa, sekä kotikäytössä yleisemmät ns. Leitz-tyyppiset suorat diakammat, joihin mahtuu 36, 40 tai 50 kehystettyä diakuvaa. Agfa kehitti Leitz-järjestelmästä oman CS-järjestelmänsä, jonka diakehykset olivat ohuempia sekä diakammat vastaavasti tiheämpiä ja varustettuja diojen lukitussysteemillä niin, etteivät diat päässeet putoamaan lipasta kallistettaessa. CS-järjestelmään soveltuvat projektorit kykenivät yleensä esittämään dioja myös perinteisiltä Leitz-kammoilta.


title: Diafilmi

text: Diakehyksiä on saatavana sekä lasittomina että lasillisina, jolloin diafilmiruutu on suojassa pölyltä ja naarmuilta lasilevyjen välissä. Diakehysten, samoin kuin dialippaiden ja -kampojen useimmin tarjolla olevat merkit Suomessa ovat GePe, A-P ja Reflecta.


title: Charles Villiers Stanford

text: Sir Charles Villiers Stanford (30. syyskuuta 1852 Dublin – 29. maaliskuuta 1924 Lontoo) oli Isossa-Britanniassa toiminut irlantilaissyntyinen säveltäjä.


title: Charles Villiers Stanford

text: Stanford valmistui Cambridgen Queens’ Collegesta ja täydensi opintojaan Saksassa. Hän toimi Trinity Collegen urkurina lähes 20 vuotta ja oli myös kuoronjohtajana yliopistossa. Vuonna 1882 hän liittyi Royal College of Musicin henkilökuntaan, ja vuonna 1887 hänestä tuli Cambridgen yliopiston professori. Hänet lyötiin ritariksi vuonna 1902. Hänet haudattiin Henry Purcellin viereen Westminster Abbeyyn.


title: Charles Villiers Stanford

text: Stanfordin oppilaiden joukossa olivat Ralph Vaughan Williams, Gustav Holst, Samuel Coleridge-Taylor, John Ireland, Frank Bridge ja Arthur Bliss. Hänen sävellystuotantoonsa lukeutuu hengellisiä teoksia, seitsemän sinfoniaa ja kolme pianokonserttoa. Hänen ainoa suosiota saavuttanut oopperansa oli "Shamus O’Brien" (1896).


title: Vaahteraliigan kausi 2005

text: Vaahteraliigan kausi 2005 oli Vaahteraliigan historian 26. kausi. Kausi käynnistyi 4. kesäkuuta 2005 ja Vaahteramalja XXVI pelattiin 10. syyskuuta 2005. Porvoon Butchers voitti ensimmäisen mestaruutensa kaudella. Uutena Vaahteraliigajoukkueena nähtiin Sea City Storm joka otti Pori Bearsin paikan liigassa.


title: Vaahteraliigan kausi 2005

text: Runkosarjassa pelattiin kymmenen kierrosta, joissa jokaisella joukkuella oli viisi koti- ja viisi vierasottelua. Runkosarja saatiin päätökseen 28. elokuuta.Rajaritarit – Jaguaarit :


title: Vaahteraliigan kausi 2005

text: GS Demons – Jaguaarit : 14–0 (7–0)


title: Vesiurut

text: Vesiurut (hydrauliset urut, hydraulis) ovat urut, jotka soivat ilman vaikutuksesta. Ilman liikkeelle laittajana toimii vesiuruissa vesi ja sen hydrostaattinen paine.


title: Mosenergo

text: Mosenergo () on Gazprom-konserniin kuuluva energiantuotantoyhtiö Venäjällä. Yhtiö tuottaa lämpö- ja sähköenergiaa Moskovaan ja Moskovan alueelle käyttäen energialähteenään lähinnä fossiilisia polttoaineita.


title: Mosenergo

text: Energiayhtiön kotipaikka on Moskova. Mosenergon osakkeet noteerataan Moskovan pörssissä () ja Lontoon pörssissä ().


title: Mosenergo

text: Mosenergon osuus Gazpromin lämpöenergian tuotannosta oli vuonna 2011 noin kaksi kolmasosaa ja sähköntuotannosta kolmasosa:


title: Mosenergo

text: Tuotantokapasiteettinsa puolesta Mosenergian osuudet olivat likimain tuotantomääriä vastaavat osuudet. Yhtiön sähköntuotantokapasiteetti oli vuonna 2011 yhteensä 12,3 GW (Gazprom yhteensä 37 GW) ja lämmöntuotantokapasiteetti oli 35,0 Gcal/h (konserni 53,9 Gcal/h).


title: Kaapeliliitin

text: Kaapeliliitin (kaapelikenkä, "Abiko-liitin") on sähköliitin, joka on yleinen auton sähköisissä kytkennöissä, jotka voivat olla esim. releitä tai valoja. Kaapeliliittimet yhdistetään johtoon kuorimalla ensin johtoa, jotta kuparia on esillä. Sitten puristetaan liitinpihdeillä kaapeliliitin lyttyyn siten että johto jää puristuksiin.


title: Kaapeliliitin

text: Kaapeliliittimiä on eri mallisia:


title: Guy

text: Guy voi tarkoittaa seuraavia:


title: Miehet elämässäni

text: Miehet elämässäni ("Riding in Cars with Boys") on vuonna 2001 ensi-iltansa saanut draamaelokuva, jonka ohjasi Penny Marshall. Elokuvan pääosassa esiintyy Drew Barrymore.


title: Lido (ravintola)

text: LIDO on latvialainen ravintolaketju, joka on perustettu vuonna 1987. Sen omistaa Gunārs Ķirsons. Ketjuun kuuluu yhdeksän ravintolaa, joissa työskentelee yli 1 000 henkilöä. Yrityksen päämarkkina-alue on Latvian pääkaupunki, Riika. Ketju on tunnettu siitä, että asiakkaat saavat itse kasata annokset buffet-tyyppisesti ja maksavat annoksen painon mukaan kassalle. Lidolla on myös oma panimo, jossa se tuottaa muutamaa erityyppistä olutta.


title: Lido (ravintola)

text: Vuonna 2009 yritys avasi ensimmäisen ravintolansa Viroon. Lido suunnitteli ravintolan ja huvipuiston avaamista myös Suomeen vuodeksi 2013. Vuoden 2015 alussa Lido sai jatkettua sille Lappeenrannassa varatun tontin varausta vuodella, mutta toimitusjohtajan myönsi, että viivytykset ovat mahdollisia.


title: Silistran alue

text: Silistran alue () on yksi Bulgarian alueista. Alue sijaitsee Bulgarian pohjoisrajalla Cadrilaterin historiallisella alueella Tonavan varrella. Silistran alue on jaettu seitsemään kuntaan.


Miesten karsinnat maahockeyssa kesäolympialaisissa 2012 järjestettiin kolmena erillisenä turnauksen, joiden voittajat pääsivät vuoden 2012 olympialaisten miesten maahockeyturnaukseen. Karsintoihin osallistui yhteensä 18 joukkuetta, jotka oltiin jaettu kolmeen lohkoon. Karsinnat käytiin Intiassa, Irlannissa ja Japanissa vuoden 2012 aikana.


title: Miesten karsinnat maahockeyssa kesäolympialaisissa 2012

text: Ensimmäisessa turnauksessa Intia eteni olympialaisiin lyötyään Ranskan 8–1, toisessa turnauksessa Etelä-Korea voitti Irlannin 3–2 ja viimeisessä turnauksessa Etelä-Afrikka voitti Japanin 2–1.


text: Seuraavat 18 joukkuetta osallistuivat kolmeen olympiaturnaukseen. Paikan karsintoihin joukkueet olivat ansainneet maaosaturnausten kautta:


text: Ensimmäinen karsintaturnaus pelattiin Intian New Delhiissä 16. helmikuuta – 25. helmikuuta 2012 välisenä aikana. Areenana toimi Dhyan Chand National Stadium.


title: Ancyluskotilo

text: Ancyluskotilo ("Ancylus fluviatilis") on virtavesissä elävä pieni makean veden nilviäislaji.


title: Ancyluskotilo

text: Ancyluskotilon kuori on noin 6 mm pitkä ja 5 mm leveä. Se on kierteetön, kupumainen, ja kuoren huippuna on taaksepäin kaartuva, hieman koukkumainen kärki. Kuoren ulkopinnassa voi olla heikkoja pitkittäisuurteita. Väriltään kuori vaihtelee kellanruskeasta tummanharmaaseen.


title: Ancyluskotilo

text: Lajia tavataan laajalti Euroopassa ja Pohjois-Afrikassa. Uudempien tutkimusten mukaan se saattaa muodostaa kryptisen lajiryhmän kolmen muun kotilolajin kanssa. Tällöin varsinaisen "Ancylus fluviatilis" -lajin levinneisyys rajoittuisi Espanjasta Sloveniaan ulottuvan linjan pohjoispuoliseen Eurooppaan. Suomessa ancyluskotiloa tavataan suunnilleen Oulun korkeudelle saakka.


title: Ancyluskotilo

text: Laji elää veden alla kiinnittyneenä kivien pintaan. Se on paikoittainen makean veden laji, joka edellyttää elinpaikaltaan voimakkaasti virtaavaa ja hapekasta vettä sekä yleensä kivikkoista pohjaa. Joskus sitä tavataan myös järvien rannoilla, joille kohdistuu riittävän voimakas aallokko. Laji ei siedä veden laadun tai lämpötilan muutoksia ja paikoin vesistöjen saastuminen aiheuttaa vaaran kotilopopulaatioille. Kotilo käyttää ravinnokseen leviä.


title: Ancyluskotilo

text: Ancyluskotilo tunnetaan fossiiliaineistosta ainakin 2,5–1,7 miljoonaa vuotta sitten vallinneelta varhaiselta pleistoseenikaudelta saakka. Toisaalta se esiintyy subfossiilina Itämeren paikalla noin 10 000 vuotta sitten sijainneen makeavetisen Ancylusjärven aikaisissa sedimenteissä. Ancylusjärvi on nimetty näiden sille tyypillisten kuorilöytöjen mukaan.


title: Roger Quilter

text: Roger Quilter (1. marraskuuta 1877 Brighton – 21. syyskuuta 1953 Lontoo) oli brittiläinen säveltäjä. Hänet tunnetaan ensisijaisesti säveltämistään lauluista.


title: Roger Quilter

text: Quilter opiskeli Eton Collegessa ja myöhemmin Frankfurtissa, Saksassa. Hän sai mainetta, kun Denham Price esitti hänen teoksensa "Songs of the Sea" vuonna 1900; merkittäviä olivat myös Gervase Elwesin kantaesitykset teoksista "To Julia" vuonna 1905 ja "Seven Elizabethan Lyrics" vuonna 1908. Joskus Quilter säesti omien laulujensa esityksiä, ja hän levytti niistä monia Mark Raphaelin kanssa.


title: Roger Quilter

text: Quilterin ooppera "Julia" (1936) ei onnistunut kokonaisuutena, mutta osia siitä on julkaistu erillisinä lauluina. Säveltäjän kevyt orkesterimusiikki oli menestyneempää. Tähän kuuluu muun muassa "A Children's Overture" (1919). Myös Quilterin säveltämä "Where the Rainbow Ends" -näyttämömusiikki saavutti suosiota. Hänen maineensa kuitenkin perustuu lauluihin, joita hän sävelsi toistasataa.


title: Roger Quilter

text: Quilter oli homo, joka kärsi seksuaalisuudestaan. Varsinkin elämänsä myöhemmissä vaiheissa häntä vaivasivatkin mielenterveysongelmat ja psykosomaattiset sairaudet.


title: Edinburghin kirjamessut

text: Edinburghin kirjamessut ("Edinburgh International Book Festival") on vuosittain elokuussa Skotlannissa Edinburghissa järjestettävä kirjallisuustapahtuma. Messuja on mainittu lajissaan maailman suurimmaksi tapahtumaksi. Tapahtumassa järjestetään erilaisia kulttuuri- ja politiikka-aiheisia keskusteluja, ja siellä on myös runsaasti lastenohjelmaa.


title: Edinburghin kirjamessut

text: Messut järjestetään samaan aikaan kuin muun muassa Edinburgh Festivaliin kuuluvat esittävien taiteiden festivaalit Edinburgh International Festival ja Edinburgh Festival Fringe.


title: Edinburghin kirjamessut

text: Kirjamessut järjestettiin ensimmäisen kerran teltassa Edinburghissa vuonna 1983, ja alkuun ne järjestettiin joka toinen vuosi, vuodesta 1997 vuosittain. Nykyisin kirjamessut on suuri ja koko ajan kasvava kansainvälinen tapahtuma, joka liittyy Edinburghin elokuisiin kulttuuritapahtumiin. Mahdollisesti juuri tästä syystä nimesi Unesco vuonna 2004 Edinburghin ensimmäiseksi kirjallisuuskaupungiksi, City of Literature.


title: Major League Roller Hockey Europe

text: Major League Roller Hockey Europe on Saksassa päämajaansa pitävä organisaatio, joka järjestää rullakiekkotapahtumia Mannheimissa. Järjestö on perustettu yhteistyössä Yhdysvalloissa rullakiekkosarjaa pyörittävän Major League Roller Hockeyn kanssa.


title: Major League Roller Hockey Europe

text: Summer Cup oli MLRH Europen vuotuinen päätapahtuma, johon kutsuttiin parhaat seurajoukkueet eri puolilta Eurooppaa. Ensimmäinen Summer Cup pelattiin elokuussa 2012 Englannissa, Sheffieldin Skate Centralissa. Eurooppalaista väriä turnauksessa edustivat vuoden 2011 Suomen mestari Koovee Rollers sekä Marsblade Capitals Tukholmasta.


title: Major League Roller Hockey Europe

text: Turnauksessa pelattiin runkosarja, jonka neljä parasta joukkuetta pääsi välieriin. Runkosarjan voittanut Manchester Warriors hallitsi myös välieräänsä Southampton Hornetsia vastaan. Kooveen välierävastustaja oli Marsblade Capitals. Finaalissa Koovee Rollers kaatoi siihen saakka tappioitta edenneen Manchester Warriorsin.


title: Major League Roller Hockey Europe

text: Brittiläiset seurat pelasivat heinäkuussa Lutterworthin Midlands Roller Arenalla yksipäiväisen esiturnauksen, jolla karsittiin kuudesta halukkaasta joukkueesta kaksi heikointa. Manchester Warriors voitti karsintaturnauksen puhtaalla pelillä.


title: Major League Roller Hockey Europe

text: Sekä karsintaturnauksessa että Summer Cupin otteluissa pelattiin kaksi 15 minuutin erää suoraa peliaikaa. Välierissä ja finaalissa eriä oli kolme.


title: Major League Roller Hockey Europe

text:
Summer Cup 2012:
1. Koovee Rollers, Tampere (SM-liiga)
2. Manchester Warriors
3. Marsblade Capitals, Tukholma
4. Southampton Hornets (BIPHA)
5. Leicester Dragons
6. Rhyl Renegades (NIHL)
BRHA-liigassa pelaavat Ferndown Falcons ja Weyline Blackjacks Weymouthista karsiutuivat lopputurnauksesta.


title: Major League Roller Hockey Europe

text: Turnauksen pistepörssin voitti Kooveen Mikko Sulonen (2 maalia ja 11 syöttöä). Manchesterin Simon Hughes oli kymmenellä maalillaan paras maalintekijä.


title: Major League Roller Hockey Europe

text:
Tähdistökentällinen:
Matias Lehtonen, Koovee Rollers
Carl Ashton, Manchester Warriors
Jouni Aalto, Koovee Rollers
Kristopher Dahling, Marsblade Capitals
Simon Hughes, Manchester Warriors


title: Major League Roller Hockey Europe

text: Vuoden 2013 Summer Cup pelattiin Tampereella.


title: Major League Roller Hockey Europe

text: Oktoberfest oli MLRH Europen suuri syysturnaus. Ensimmäinen Oktoberfest pelattiin lokakuussa 2012 Saksan Mannheimissa Friedrichspark Arenalla. Turnauksen voitti ruotsalainen Marsblade Capitals.


title: Major League Roller Hockey Europe

text: Joukkueet jaettiin alkusarjan pelien perusteella kolmeen tasoryhmään. B-ryhmän voitti ranskalainen Aubagne Jokers ja C-ryhmän Leicester Dragons.


title: Major League Roller Hockey Europe

text:
Oktoberfest 2012:
1. Marsblade Capitals, Tukholma
2. Divji Petelini, Jesenice
3. Örebro Eagle Sports (Swehockey InLine Senior SM)
4. Mannheim Monsters (Inline Hockey Deutschland Bundesliga)
5. Aubagne Jokers (Nationale 1)
6. Sportiek Spins (RBIHF National League 1)
7. BRHA Misfits, Southampton (BRHA-liigan tähdistöjoukkue)
8. DPL Stars, Mannheim (Die Players Liga Inline League)
9. Leicester Dragons
10. Mannheim Blue Devils
11. Frankfurt Mainprimaten (Inline Hockey Deutschland Bundesliga)
12. Mannheim Daredevils


title: Major League Roller Hockey Europe

text: Turnauksen parhaaksi pelaajaksi valittiin Capitalsin Kristopher Dahling ja parhaaksi maalivahdiksi Capitalsin Daniel Öndemar. Parhaat pistemiehet olivat Divji Petelinin Miha Bremec ja Örebron Kristian Luukkonen, parhaat maalintekijät Divji Petelinin Nejc Ravnihar ja Örebron Henric Stigell.


title: Major League Roller Hockey Europe

text: Talviturnaus kantoi nimeä Jeux d'Hiver, suomennettuna Talvikisat. Ensimmäinen Jeux d'Hiver pelattiin joulukuussa 2012 Rouenissa, Ranskassa.


title: Major League Roller Hockey Europe

text:
Jeux d'Hiver 2012:
1. Rouen Spiders (Ligue Elite)
2. Paris Barbarians
3. Southampton Jaguars (BIPHA)
4. Rhyl Renegades (BRHA)
5. BRHA Misfits, Southampton (BRHA-liigan tähdistöjoukkue)


title: Major League Roller Hockey Europe

text: Vuoden 2012 turnauksen parhaana pelaajana palkittiin Rouenin Patrik Sebek. Parhaaksi maalivahdiksi valittiin Jaguarsin Markus Piippo ja pelintekijäksi Renegadesin Morgan Porter. Paras maalintekijä oli Renegadesin Jake Porter.


title: Major League Roller Hockey Europe

text: Espanjassa pelattu Encierro-turnaus pelattiin ensimmäisen kerran helmikuussa 2013 Águilasissa.


title: Major League Roller Hockey Europe

text:
Encierro 2013:
1. Örebro Eagle Sports (Swehockey InLine Senior SM)
2. Aubagne Jokers (Nationale 1)
3. HC Águilas
4. Halcones Torrevieja
5. Cabuxos Lugo
6. Southampton Jaguars (BRHA)


title: Major League Roller Hockey Europe

text: Encierron voitti Örebro Eagle Sports. Paras pistemies oli Örebron Andreas Jensen (3+19) ja paras maalintekijä Örebron Michael Carlsson (16+2).


title: John Bradley

text: John Bradley (s. 1988) on englantilainen näyttelijä, joka esittää Samwell Tarlya yhdysvaltalaisessa televisiosarjassa "Game of Thrones". Rooli oli Bradleyn ensimmäinen.


title: Natalie Dormer

text: Natalie Dormer (s. 11. helmikuuta 1982 Reading, Englanti) on englantilainen näyttelijä. Hän on näytellyt muun muassa Anna Boleynia televisiosarjassa "Tudors", Margaery Tyrellia televisiosarjassa "Game of Thrones" ja Irene Adleria televisiosarjassa "Holmes NYC". Hän esiintyy myös elokuvissa "Nälkäpeli – Matkijanärhi, osa 1" ja "osa 2", joissa hän näyttelee Cressidaa.


title: Rostelecom

text: Rostelecom (myös Rostelekom, ) on Venäjän merkittävimpiä tietoliikenneyhtiötä. Rostelecom on johtava yritys Venäjän laajakaistaliittymien (37 % osuus kuluttajamarkkinoista, 35 % yritysasiakkaista), IPTV-liittymien (67 % osuus), maksu-tv-liittymien (28 % osuus) sekä kiinteiden puhelinliittymien (62 % osuus) toimittajana. Matkapuhelinverkoissa yhtiö on yhteistyössä Tele2 Russian kanssa, joka on maan neljänneksi suurin operaattori 15 prosentin tilaajaosuudella. Vuonna 2011 Rostelecomin oman matkapuhelinoperaattoritoiminnan markkinaosuus oli 6 %.


title: Rostelecom

text: Yhtiö on kirjoilla Pietarissa, mutta sen pääkonttori on Moskovassa. Yhtiön osakkeet noteerataan Moskovan pörssin (MCX) lisäksi Lontoon (LSE) ja Frankfurtin pörssissä. Forbes luokitteli yhtiön Venäjän 14. suurimmaksi yritykseksi kevään 2012 suuryritysten listallaan.


title: Rostelecom

text: RIAreitingin sadan venäläisen suuryrityksen vuoden 2014 vertailussa yhtiö sijoittui markkina-arvoltaan 27. suurimmaksi. Yhtiön arvoksi arvioitiin noin 177 miljardia ruplaa vuoden 2013 lopussa (−49,7 % edellisvuoteen). Kolme vuotta myöhemmin yhtiö oli sijalla 37, markkina-arvon ollessa noin 200 miljardia ruplaa (3 559 miljoonaa Yhdysvaltain dollaria).


title: Stephen Kiprotich

text: Stephen Kiprotich (s. 27. helmikuuta 1989 Kapchorwa) on ugandalainen kestävyysjuoksija.


title: Stephen Kiprotich

text: Kiprotich voitti Lontoon olympialaisissa 2012 maratonjuoksun ajalla 2.08.01. Hän ratkaisi juoksun 37 kilometrin kohdalla ylämäkiosuudella. Kiprotichin olympiakulta oli Ugandan ensimmäinen olympiamitali vuoden 1996 jälkeen ja ensimmäinen kulta vuoden 1972 jälkeen. Moskovan MM-kilpailuissa 2013 Kiprotich voitti maailmanmestaruuden ajalla 2.09.51. Daegun MM-kilpailuissa 2011 hän oli maratonilla kahdeksas, Pekingissä 2015 kuudes ja Rio de Janeiron olympialaisissa 2016 neljästoista.


title: Stephen Kiprotich

text: Kiprotich karsiutui 5 000 metrin juoksun alkuerissä Osakan MM-kilpailuissa 2007. Hän sijoittui alle 20-vuotiaiden MM-kilpailuissa 2008 viidenneksi 10 000 metrillä. Maastojuoksun MM-kilpailuissa hän sijoittui miesten sarjassa 23:nneksi 2009, kuudenneksi 2011 ja 17:nneksi 2017. MM-joukkuekilpailussa hän sai pronssia 2011 ja 2017. Junioreiden sarjassa hän oli parhaimmillaan kahdestoista 2008, ja sai tuolloin myös pronssia joukkuekilpailussa.


title: Stephen Kiprotich

text: Kiprotich sijoittui Tokion maratonilla kolmanneksi vuonna 2012 ja toiseksi vuonna 2015.


title: Stephen Kiprotich

text: Kiprotichin ennätys maratonilla on 2.06.33 Tokion maratonilta 2015.


title: Luettelo Pokémon-lajeista (101–120)

text: Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.


title: Luettelo Pokémon-lajeista (101–120)

text: Tässä luettelossa on listattuna 20 ensimmäisen sukupolven Pokémon-lajia siinä järjestyksessä missä ne esitellään Pokémon-pelisarjan Pokédex-tietokannassa.


title: Luettelo Pokémon-lajeista (101–120)

text: Electrode () on sähkötyypin Pokémon. Electrode on kehittynyt tasolla 30 Voltorbista. Sen nimi tulee englanninkielisestä sanasta "electrode" (tarkoittaa elektrodia).


title: Luettelo Pokémon-lajeista (101–120)

text: Electrode on Voltorbin kehitysmuoto. Nämä molemmat Pokémonit antavat erittäin voimakkaita sähköiskuja ja näyttävät aivan Poképalloilta. Electrode saa voimia sähköstä, ja niitä tavataan ulkoilemasta salamoinnin aikaan. Electrodella on yleensä erittäin suuri virne naamallaan. Se on tunnettu ja pelätty Pokémon, sillä se saattaa räjähtää milloin vain. Electrode voi jopa räjähtää omasta tahdostaan ketään varoittamatta. Se räjähtää myös, jos se saa itseensä liian paljon sähköä. Toisin kuin Voltorbilla, Electrodella on valkoinen yläosa ja punainen alaosa.


title: Luettelo Pokémon-lajeista (101–120)

text: Exeggcute () on ensimmäisen sukupolven ruoho- ja meediotyypin Pokémon. Se kehittyy Exeggutoriksi Lehtikiven ("Leaf Stone") avulla.


title: Luettelo Pokémon-lajeista (101–120)

text: Exeggcute esiintyy aina kuuden vaaleanpunaisen munan ryhminä, jotka se pitää koossa psyykkisten voimiensa avulla. Vaikka yksi yksilö eroaisikin, se palaa nopeasti toisten seuraan. Exeggcute on hyvä taistelu-, maa-, ruoho-, vesi-, sähkö- ja meediotyypin Pokémoneja vastaan. Sen sijaan lento-, myrkky-, ötökkä-, kummitus-, tuli-, jää- ja pimeystyypin vastukset ovat hankalia.


title: Luettelo Pokémon-lajeista (101–120)

text: Exeggutor on ruoho- ja meediotyypin Pokémon. Exeggutor on kuin iso kookospuu, jolla on kolme itsenäisesti ajattelevaa päätä. Sen pienempi muoto on Exeggcute, joka kehittyy Exeggutoriksi Lehtikiven ("Leaf Stone") avulla. Exeggutor on kömpelö jalkojensa kanssa. Sanotaan, että jos yksi sen päistä tipahtaa, siitä tulee Exeggcute.


title: Luettelo Pokémon-lajeista (101–120)

text: Cubone on Pokémon-hahmo ja lajiltaan yksinäinen Pokémon. Cubone kehittyy tasolla 28 Marowakiksi. Cubonen tuntee siitä, että sillä on aina päässään pääkallo ja kädessään iso luu, jota se käyttää aseena.


title: Luettelo Pokémon-lajeista (101–120)

text: Animessa Cubone nähtiin ensi kerran jaksossa "Ei oppi ojaan kaada" Gisellen omistuksessa. Se otteli Ashin Pikachua vastaan, mutta hävisi saatuaan iskun omasta luumailastaan.


title: Luettelo Pokémon-lajeista (101–120)

text: Marowak on Pokémon-hahmo ja lajiltaan luunvartijapokémon. Marowakilla on pienempi muoto Cubone joka kehittyy Marowakiksi tasolla 28.


title: Luettelo Pokémon-lajeista (101–120)

text: Hitmonlee on taistelutyypin Pokémon-hahmo. Hitmonleellä on pienempi muoto, jonka nimi on Tyrogue. Tyrogue kehittyy Hitmonleeksi saavutettuaan tason 20, jos sen puolustus on hyökkäystä korkeampi.


title: Luettelo Pokémon-lajeista (101–120)

text: Hitmonchan on taistelutyypin Pokémon-hahmo. Hitmonchanilla on myös pienempi muoto, jonka nimi on Tyrogue. Tyrogue kehittyy Hitmonchaniksi, kun on saavuttanut tason 20 ja jos sen hyökkäys on puolustusta korkeampi.


title: Luettelo Pokémon-lajeista (101–120)

text: Lickitung (japaniksi Beroringer) on normaalityypin Pokémon. Lickitungin voi kehittää Lickilickyksi Diamond & Pearl -peleissä jos se osaa Rollout-hyökkäyksen ja saa tason. Lickitung on kameleonttia muistuttava Pokémon. Se on vaaleanpunainen ja sen vatsassa on kerman värisiä kuvioita. Lickitungin kieli on kaksi kertaa sen ruumiin pituinen.


title: Luettelo Pokémon-lajeista (101–120)

text: Animessa Lickitung nähtiin ensimmäisen kerran jaksossa "Prinsessat nokakkain" ("Princess vs. Princess"). Rakettiryhmä löysi Lickitungin syömästä pomolle ostettuja lahjoja. Jessie suuttui ja kutsui Arbokin taistelemaan sitä vastaan. Lickitung kuitenkin lamaannutti Arbokin nuolaisemalla sitä. Jessie suuttui entisestään ja heitti sitä Poképallolla napaten sen. Kolmannella kaudella jaksossa "Tricks Of The Trade" (ei esitetty Suomessa) Jessie vaihtoi Lickitungin vahingossa Benny-nimisen kouluttajan Wobbuffetiin. Lickitungin ja Bennyn välille syntyi hieno ystävyys ja se nauratti Bennyä nuolemalla hänen kasvojaan.


title: Luettelo Pokémon-lajeista (101–120)

text: Koffing on myrkkytyyppinen Pokémon, joka osaa sylkeä savua. Se liikkuu maanpinnan yläpuolella leijuen. Koffing kehittyy Weezingiksi tasolla 35. Rakettiryhmän James omisti Koffingin, jonka savua hän käytti Rakettiryhmän pakenemisten ja hämäysten yhteydessä. Koffing kehittyi myöhemmin Weezingiksi.


title: Luettelo Pokémon-lajeista (101–120)

text: Weezing on myrkkytyypin Pokémon. Se kykenee sylkemään myrkyllisiä savuja ja kaasuja, sekä liejua ja myrkkyä. Weezing liikkuu ilmassa leijuen. Weezing kehittyy Koffingista tasolla 35. Rakettiryhmän Jamesilla oli Weezing. Pitkän yhdessäolon jälkeen hän kuitenkin vapautti sen Jessien Arbokin kanssa suojelemaan salametsästäjä Ricolta vapautettuja Koffingeja ja Ekanseja.


title: Luettelo Pokémon-lajeista (101–120)

text: Rhyhorn () on maa- ja kivityypin Pokémon. Nimi Rhyhorn tulee englannin sanoista "rhino", joka tarkoittaa sarvikuonoa ja "horn", joka tarkoittaa sarvea. Rhyhorn kehittyy Rhydoniksi tasolla 42. Rhyhorn muistuttaa sarvikuonoa, mutta sillä on erittäin kova ja karkea iho. Rhyhornin luut ovat 1000 kertaa ihmisen luita kovempia. Se pystyy helposti lennättämään asuntovaunun kokoisia esineitä. Kaloksessa Rhyhorneja käytetään kilpa-ratsastuksessa.


title: Luettelo Pokémon-lajeista (101–120)

text: Rhydon () on maa- ja kivityypin pokémon. Diamond & Pearl-peleissä Rhydonin voi kehittää Rhyperioriksi vaihtamalla sen Protectorin kanssa.


title: Luettelo Pokémon-lajeista (101–120)

text: Rhydon on suuri, harmaa dinosauruksen näköinen Pokémon. Sillä on suuri häntä, jossa on mustia raitoja. Rhydonilla on kerman värinen vatsa ja piikikäs selkä. Rhydonilla on päässään kaksi sarvea, joista toinen on metallinen pora. Rhydonilla on panssaria muistuttava nahka, jonka ansiosta se pystyy elämään 3600-asteisessa laavassa.


title: Luettelo Pokémon-lajeista (101–120)

text: Chansey (lausutaan "chaansi") on vaaleanpunainen pyöreähkö Pokémon. Se kantaa aina mahallaan olevassa pussissa munaa. Chanseyn sanotaan tuovan onnea niille, jotka pyydystävät sen. Chansey on normaali-tyyppiä, se ei ole ylivoimainen mitään tyyppiä vastaan, mutta taistelu- ja kummituspokémonit ovat sille haastavia vastustajia. Sukupuoleltaan Chanseyt ovat pelkästään naaraita.


title: Luettelo Pokémon-lajeista (101–120)

text: Chansey on lojaali toisia pokémoneja kohtaan. Siksi niitä näkee usein myös Pokémon Centerissä työntekijöinä. Chansey kehittyy Happinystä kehittämällä sen tasolla ylöspäin Round Stonen kanssa ja se kehittyy Blisseyksi kesytyksen avulla.


title: Luettelo Pokémon-lajeista (101–120)

text: Tangela on ruohotyypin Pokémon. Se on helppo tunnistaa sinisistä lonkeroista ympärillään. Kukaan ei ole ikinä nähnyt Tangelan kasvoja, koska ne ovat kyseisten lonkeroiden peitossa. Tangelan seuraava muoto on Tangrowth, joksi se kehittyy opittuaan AncientPower-iskun.


title: Luettelo Pokémon-lajeista (101–120)

text: Kangaskhan on normaalityypin Pokémon. Kangaskhan ei kehity miksikään Pokémoniksi eikä sillä ole myöskään aiempia kehitysmuotoja. Kangaskhanit kantavat sylissään olevassa pussissa aina vauvaa.


title: Luettelo Pokémon-lajeista (101–120)

text: Horsea on vesityyppinen Pokémon, joka muistuttaa ulkomuodoltaan paljon sinistä merihevosta. Horsea on sininen Pokémon, jolla on kirkkaanpunaiset silmät ja vaalea vatsa. Sillä on pitkä torvea muistuttava nenä, josta se pystyy ruiskuttamaan mustetta.


title: Luettelo Pokémon-lajeista (101–120)

text: Seadra on vesityyppinen Pokémon. Se muistuttaa sinistä merihevosta. Seadran alempi muoto on Horsea, josta se kehittyy tasolla 32. Seadran seuraava muoto on Kingdra, joksi se kehittyy kun sen vaihtaa Dragon Scale -esineen kanssa.


title: Luettelo Pokémon-lajeista (101–120)

text: Goldeen on vesityypin Pokémon-hahmo. Ulkomuodoltaan se muistuttaa kultakalaa. Siitä käytetään joskus lempinimeä "vesikuningatar". Sen seuraava muoto on Seaking, joksi se kehittyy tasolla 33.


title: Luettelo Pokémon-lajeista (101–120)

text: Seaking on Pokémon-hahmo, joka on Goldeenin seuraava muoto. Edellisen muotonsa tapaan se muistuttaa kultakalaa. Sen nimi tulee englannin kielen sanoista sea (meri) ja king (kuningas).


title: Luettelo Pokémon-lajeista (101–120)

text: Staryu (japaniksi Hitodeman) on vesityypin Pokémon. Nimi Staryu tulee englannin sanoista "star" (tähti) ja "you" (sinä). Staryun voi kehittää vesikivellä (Water Stone) Starmieksi. Staryu näyttää meritähdeltä. Sen ruumiin keskellä on punainen koru. Jos Staryu menettää taistelussa raajoja, se voi regeneroida ne kuten oikeakin meritähti.


title: Luettelo Pokémon-lajeista (101–120)

text: Animessa Staryu nähtiin ensimmäisen kerran jaksossa "Clefairy ja kuukivi" ("Clefairy and the Moon Stone") kun Misty käytti sitä Rakettiryhmän Meowthia vastaan. Staryu oli Mistyn yleisimpiä pokémoneja taisteluissa.


title: Carice van Houten

text: Carice van Houten (s. 5. syyskuuta 1976 Leiderdorp, Alankomaat) on alankomaalainen näyttelijä. Hän on voittanut viisi hollantilaista elokuvapalkintoa (”kultaista vasikkaa”) vuosina 1999, 2001, 2006, 2010 ja 2011. Hänen roolinsa elokuvassa "Black Book" avasi hänelle tien Hollywoodiin ja elokuviin "Operaatio Valkyrie" ja "Repo Men – noutajat". Van Houten näyttelee Melisandrea yhdysvaltalaisessa televisiosarjassa "Game of Thrones".


title: Uinnin pitkän radan Euroopan-mestaruuskilpailut 1950

text: Uinnin pitkän radan Euroopan-mestaruuskilpailut järjestettiin vuonna 1950 seitsemännen kerran. Kilpailut pidettiin Itävallan Wienissä 20.–27. elokuuta. Kilpailujen pitopaikkana toimi Wiener Stadionbad ja ne järjesti Euroopan uimaliitto LEN. Kilpailulajeina olivat uinti, uimahypyt ja miesten vesipallo.


text: Isäntämaa


title: Greta Schalin

text: Margareta (Greta) Ester Ingeborg Schalin (s. "Kegel", 20. marraskuuta 1897 Turku – 22. maaliskuuta 1993 Turku) oli suomalainen taidemaalari ja taidegraafikko. Schalinia on pidetty yhtenä Suomen parhaista kukkamaalareista ja häntä on kutsuttu Suomen kukkamaalauksen äidiksi yhdessä Anna Snellmanin kanssa.


title: Greta Schalin

text: Schalinin vanhemmat olivat kirjansitojamestari Hermann Kegel ja Edla Kegel (s. Ahlgren). Hän opiskeli Turun Taideyhdistyksen piirustuskoulussa vuosina 1915–1918. Vuonna 1921 hän avioitui häntä koulussa opettaneen Teodor Schalinin kanssa, joka oli myös taitava graafikko. Aluksi Schalin teki pääasiassa akvarelleja ja grafiikkaa, mutta vuodesta 1945 lähtien hän suuntautui öljymaalaukseen. Hän maalasi erityisen mielellään luonnonkukkia, joita hänelle toivat muun muassa monet turkulaiset lapset sekä kukkakauppiaat. Vaikka Schalin tunnetaan parhaiten juuri kukkamaalauksistaan, hänen teostensa aiheina oli myös maisemia, kaupunkinäkymiä ja sisätiloja. Vanhemmiten hänen teoksensa muuttuivat yhä modernimmiksi, ja hän maalasi useita voimakkaimmista kukka-asetelmistaan vasta noin 90-vuotiaana.


title: Greta Schalin

text: Schalin toimi Turun taideyhdistyksen piirustuskoulussa myös opettajana.


title: William Hurlstone

text: William Yeates Hurlstone (7. tammikuuta 1876 – 3. toukokuuta 1906) oli brittiläinen säveltäjä. Hän syntyi köyhtymisestä kärsineeseen taiteelliseen perheeseen ja oli sairaalloinen jo teini-ikäiseksi tullessaan. Hän kuoli 30-vuotiaana astman takia; alle vuotta aiemmin hän oli saanut nimityksen Royal College of Musicin professoriksi. Hänen teostensa joukossa ovat d-molliviulusonaatti (1896), "Variations on an Original Theme" (1896) ja "The Magic Mirror" -orkesterisarja (1900).


title: Djalonket

text: Djalonket ("dialonket", "jalunkat") ovat Fouta Djallon -ylängön lähialueilla Guineassa, Sierra Leonessa, Guinea-Bissaussa, Malissa ja Senegalissa asuva mande- eli mandingoryhmään kuuluva kansa. Kieleltään he ovat lähellä susuja. Djalonkeja on noin 200 000 henkeä. Toisten lähteiden mukaan heitä olisi Guineassa noin 118 000, Sierra Leonessa noin 39  000, Malissa noin 15 000 ja Senegalissa noin 13 000.


title: Djalonket

text: Djalonket ovat Fouta Djallonin alkuperäisväestöä, joka 1700-luvulla joutui fulbejen alistamaksi. Samory Tourén johtamat malinket käännyttivät heidät muslimeiksi 1800-luvun lopussa. Djalonkejen pääelinkeinot ovat maanviljely ja karjanhoito. Nykyään monet työskentelevät Sierra Leonen timanttikaivoksilla tai kaupungeissa.


title: Kita (Mali)

text: Kita on kaupunki ja Kitan piirin hallinnollinen keskus Kayesin alueella Malissa. Se sijaitsee 637 metriä korkean Kita Kourou -vuoren juurella noin 300 kilometriä Kayesista kaakkoon. Kaupungissa on 48 900 asukasta (vuonna 2009).


title: Kita (Mali)

text: Kitan kaupunkikunta rajoittuu pohjoisessa Kita Nordin, idässä Bendougouban, etelässä Benkadi Founian ja lännessä Kita Ouestin kuntiin. Seutu kuuluu Sudanin vyöhykkeeseen. Vuotuinen sademäärä on 800 millimetriä ja keskilämpötila 27 °C.


title: Kita (Mali)

text: Asukasluvultaan Kita on Kayesin alueen toiseksi suurin kaupunki. Asukkaiden enemmistö on muslimeja. Lisäksi on katolisia, protestantteja, jehovantodistajia ja animisteja.


title: Kita (Mali)

text: Kitan kautta kulkevat Senegalin rajalle johtava maantie RN24 ja Dakarin–Nigerin rautatie. Seudun pääelinkeinot ovat maanviljely ja karjanhoito. Lisäksi harjoitetaan kalastusta, käsityöammatteja ja kaupankäyntiä. Tärkeimmät myyntitavarat ovat puuvilla, maapähkinä, karja ja vilja. Teollisuutta edustavat puuvillanjalostamo, kaksi öljynpuristamoa sekä kolme pientä maapähkinävoitehdasta.


title: Kita (Mali)

text: Kaupungissa toimii lyseo, ammattikoulu, maatalouskoulu ja kauppakoulu. Terveyspalveluihin kuuluu poliklinikka, kolme terveyskeskusta ja kaksi yksityistä klinikkaa. Vesijohtoverkko kattaa suurimman osan kaupungista.


title: Kita (Mali)

text: Seudun nähtävyyksiä ovat pyhänä pidetty Kita Kourou -vuori sekä lähistöllä sijaitseva Boucle du Baoulén kansallispuisto, joka on tunnettu myös arkeologisista kohteistaan.


title: Maurice Karkoff

text: Maurice Ingvar Karkoff (17. maaliskuuta 1927 Tukholma – 2013) oli ruotsalainen säveltäjä. Hänestä tuli Föreningen svenska tonsättaren jäsen vuonna 1954. Hän on säveltäjä Ingvar Karkoffin isä. Hän sävelsi vuonna 1965 elokuvamusiikin "Juninattiin", ja vuonna 2006 hän voitti Christ Johnson -suurpalkinnon.


title: Maurice Karkoff

text: Vuonna 2007 julkaistiin Olof Höjerin soittama kokoelma Karkoffin pianomusiikkia.


title: Slivenin alue

text: Slivenin alue () on Bulgarian alue maan keskiosissa. Alue on nimetty sen teollisen ja taloudellisen keskuksen Slivenin mukaan. Slivenin alue on jaettu neljään kuntaan.


title: Karvakuisma

text:
Karvakuisma ("Hypericum hirsutum") on monivuotinen, 40–80 cm korkea ruoho. Terälehdet ovat keltaiset. Nimensä mukaisesti karvakuisman varsi ja lehdet ovat karvaiset. Lajinmäärityksen varmistavat liereä varsi, suippotyviset lehdet ja nystyhampainen verhiö.
Karvakuisma on keskieurooppalainen lauhkean vyöhykkeen kasvi, jonka levinneisyys Suomessa on rajoittunut maan lounaissaaristoon.


title: Joseph Pastor Neelankavil

text: Joseph Pastor Neelankavil CMI (s. 19. maaliskuuta 1930) on intialainen syyrialais-malabarilaiskatolinen piispa. Hän sai pappisvihkimyksensä 17. toukokuuta 1960, ja hän sai 20. joulukuuta 1986 nimityksen Sagarin hiippakunnan johtoon. Piispaksi vihkiminen seurasi 22. helmikuuta 1987. Pääkonsekraattorina toimi Joseph Kundukulam, jota avustivat Eugene Louis D'Souza ja Raphael Cheenath. Neelankavil jäi eläkkeelle 2. helmikuuta 2006.


title: Anthony Chirayath

text: Anthony Chirayath (s. 30. heinäkuuta 1941) on intialainen syyrialais-malabarilaiskatolinen piispa. Hänet vihittiin papiksi Sagariin 2. tammikuuta 1970 ja nimitettiin sen piispaksi 2. helmikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Varkey Vithayathil, jota avustivat Jacob Thoomkuzhy ja Joseph Pastor Neelankavil.


title: Select Sport

text: Select Sport A/S on tanskalainen urheiluvälinevalmistaja. Se on erikoistunut joukkuepeleissä käyttäviin varusteisiin, kuten palloihin ja jalkineisiin. Yhtiön perusti vuonna 1947 jalkapallomaalivahti Eigil Nielsen.


title: Select Sport

text: Vuonna 1951 Select toi markkinoille maailman ensimmäisen sisäpuolelta ommellun jalkapallon. Uusi pallotyyppi piti muotonsa vanhoja paremmin. Pallon ulkopinnalla olleiden ompeleiden puuttuessa sitä oli myös helpompi käsitellä pelatessa. Arvoturnauksissa palloa käytettiin ensimmäisen kerran vuoden 1952 Helsingin olympialaisissa.


title: Select Sport

text: 1960-luvun alussa yhtiö kehitti kuuluisimman pallomallinsa. Vuonna 1962 esiteltiin käsinommeltu jalkapallo, joka koostui 32:sta nahanpalasta. Niistä 12 on mustia säännöllisiä viisikulmioita ja 20 valkoisia säännöllisiä kuusikulmioita. Se oli suunniteltu erityisesti mustavalkotelevisiolle. Amerikkalaisen teoreetikon Buckminster Fullerin kehittämän geometrisen mallin mukaan tehty pallo on edelleen maailman tunnetuin jalkapallomalli.


title: Select Sport

text: Jalkapallojen lisäksi Select tunnetaan myös käsipallojen valmistajana. Muun muassa Lontoon olympialaisten 2012 virallinen pallo oli yhtiön valmistama.


title: Adélio Tomasin

text: Adélio Giuseppe (José) Tomasin (s. 27. huhtikuuta 1930 Montegaldella) on italialaissyntyinen Brasiliassa toimiva roomalaiskatolinen piispa. Hänestä tuli Poveri Servi della Divina Provvidenzan jäsen 17. lokakuuta 1951, ja hän sai pappisvihkimyksensä 26. maaliskuuta 1955. Hänet nimitettiin Quixadán hiippakunnan johtoon 16. maaliskuuta 1988, ja piispaksi vihkiminen seurasi 26. maaliskuuta. Pääkonsekraattorina toimi João Cláudio Colling, jota avustivat Alfredo Vicente Scherer ja Thadeu Gomes Canellas.


title: Adélio Tomasin

text: Tomasin jäi eläkkeelle 3. tammikuuta 2007.


title: Diori Hamanin kansainvälinen lentoasema

text: Diori Hamanin kansainvälinen lentoasema on lentoasema Nigerin pääkaupungissa Niameyssä. Vuonna 2004 lentoaseman kautta kulki 97 814 matkustajaa. Siviililiikenteen lisäksi lentokenttäkompleksiin kuuluu myös Nigerin asevoimien tukikohta "Armee d'Air".


title: Buckner

text: Buckner saattaa viitata seuraaviin asioihin.


title: Multivisio

text: Multivisio (joskus myös multimedia, engl. "multi-image", ransk. "diaporama") on termi, jolla Suomessa kutsuttiin usealla diaprojektorilla ja ääniraidalla toteutettuja näyttäviä diaesityksiä. Multivisiotuotannot muun muassa yritysesittely- ja opetuskäyttöön olivat melko suosittuja 1970- ja 1980-luvuilla, kunnes erilaiset video-ohjelmat, useista monitoreista koostuvat videoseinät ja tietokoneeseen perustuvat audiovisuaaliset esitykset syrjäyttivät ne 1990-luvulla.


title: Multivisio

text: Multivisiotekniikan näyttävimmät toteutukset tehtiin käyttämällä leveää panoraamavalkokangasta ja jopa kymmeniä diaprojektoreita. Niiden kuvat kohdistettiin kankaalla limittäin niin, että kuvien häivemaskein pehmennetyt reunat menivät hieman päällekkäin. Jokaista tällaista kuvapaikkaa varten tarvittiin vähintään kaksi päällekkäin kohdistettua diaprojektoria, jotta kuva voitiin vaihtaa nopealla leikkauksella tai hitaammalla häiveellä toiseen ilman mustaa taukoa.


title: Multivisio

text: Esityksessä voitiin näin vaihdella kuvakokoja ja niiden välisiä siirtymiä melko monipuolisesti. Kun haluttiin koko valkokankaan täyttävä iso kuva, se jaettiin moneksi erilliseksi, tarkoin kohdistetuksi diakuvaksi eri projektoreihin; kun haluttiin monesta kuvasta muodostuva "mosaiikki", jokainen projektori näytti eri kuvaa.


title: Multivisio

text: Kuvien rytmittämiseksi voitiin kontrolloida kunkin diaprojektorin kolmea muuttujaa:


title: Multivisio

text: Projektoreiden ohjelmointiin ja esityksen ajamiseen käytettiin aluksi yksinkertaisia häivelaitteita, joita ohjattiin esityksen ääntä toistavan nauhurin erilliselle ääniraidalle tallennetuilla ohjausimpulsseilla. 1980-luvulla projektoreita ohjaamaan tulivat mikrotietokoneet, jolloin kyettiin uusiin efekteihin kuten nopeisiin leikkauksiin ja välähdyksiin ja usean projektorin päällekkäiskuviin. Dioissa alettiin käyttää yhä monimutkaisempia rajausmaskeja yms. uudenlaisten elokuvaa tai animaatiota muistuttavien efektien aikaansaamiseksi.


title: Multivisio

text: Lopulta multivisioesityksiin alettiin lisätä muitakin tehokeinoja, kuten ajastettua pyrotekniikkaa, filmi- tai videoprojektoreita ja valkokankaan läpi ajavia autoja. Tällöin alettiin puhua multivision sijasta joskus multimediasta, joka sana on sittemmin saanut digitalisoitumisen myötä uusia merkityksiä.


title: Multivisio

text: Useimmat multivisiotuotannot perustuivat Kodakin valmistamiin Carousel-pyörölipasta käyttäviin diaprojektoreihin. Esityksen kuvamäärää ja kestoa rajoitti lippaaseen mahtuva kuvamäärä, joka oli aluksi 80 diaa ja myöhemmin 140 ohuisiin kehyksiin kehystettyä diaa. Esitysten toteuttaminen oli myös kallista sekä paljon aikaa, tilaa ja henkilöresursseja vievää. Ennen esitystä projektorit oli kohdistettava ja tarkennettava. Jotta ei häirittäisi itse esityksen ääntä, projektorien oli sijaittava äänieristetyssä tilassa niiden tuulettimien ja kuvanvaihtimien tuottaman melun takia. Koko esitys saattoi keskeytyä yhden projektorin lampun palamiseen tai kuvanvaihtimen rikkoutumiseen.


title: Multivisio

text: 1990-luvulle tultaessa videotekniikka ja tietokonepohjainen esitysgrafiikka syrjäyttivät multivision, 2000-luvulle tultaessa digitaalinen valokuva syrjäytti diakuvat. Kodak lopetti diaprojektorien tuotannon 2004.


title: Multivisio

text: Suomessa multivision pioneeri oli latvialaissyntyinen valokuvaaja Odert Lackschéwitz, joka kuvasi ja rakensi ensimmäiset vähintään yhdeksän projektorin yritysmultivisiot 1970-luvun alkupuolella. Suomalaisyrityksistä multivisio tuli ensimmäisenä Nokian silloiseen pääkonttoriin Helsingin Rautatientorille. Muita edelläkävijöitä multivisioiden käyttäjinä olivat Rauma-Repola ja Neste. Suurin Suomessa tehty multivisio oli Lackschéwitzin Sevillan maailmannäyttelyyn 1992 tekemä 120 projektorin esitys.


title: Multivisio

text: Suomen tuotteliain ja kansainvälisesti palkituin multivisioiden tuotantoyhtiö on helsinkiläinen Smile Audiovisual, joka sekin siirtyi videotekniikkaan 1990-luvun alussa. Myös vv. 1984-85 Suomen evankelis-luterilaisen Kansanlähetyksen nuorisotyön tiimissä toiminut, sittemmin auto-onnettomuudessa kuollut Timo Malmi, oli aikoinaan pidetty multivisioiden tuottaja.


title: Multivisio

text: Martti Jännes suunnitteli ja ohjasi 1980- ja 1990-lukujen vaihteessa Tiedekeskus Heurekan Verne-teatteriin "Valon ihme" -nimisen teoksen, joka yhdistää 70 millimetrin filmille kuvattua elokuvaa ja multivisiota. Sen esittämiseen tarvitaan planetaarionmuotoinen valkokangas, 70 mm ja 35 mm elokuvaprojektorit ja vielä kahdeksan kuvaruudun multivisiolaitteisto.


title: Major League Roller Hockey

text: Major League Roller Hockey on Pohjois-Amerikassa toimiva rullakiekon ammattilaissarja. Se perustettiin vuonna 1998 ammattilaissarjaksi, mutta joutui ensimmäisen toimintavuotensa jälkeen muuttamaan toiminnan puoliammattimaiseksi.


title: Major League Roller Hockey

text:
Ensimmäisellä, ammattilaissarjana pelatulla kaudella mukana oli 14 joukkuetta Yhdysvalloista ja kuusi Isosta-Britanniasta.
Vuosina 2005–2008 pelattiin niin kutsuttu Super League, jossa Amerikan ja Euroopan parhaat joukkueet kohtasivat. Vuosina 2000–2008 amatööri- ja puoliammattilaispohjalta pyörinyt sarja muuttui uudelleen ammattilaissarjaksi vuonna 2009, jolloin pelattiin niin kutsuttu Pro Tour. Vuodesta 2010 alkaen sarja on pyörinyt uudelleen sarjamuotoisena ammattilaisliigana.


title: Major League Roller Hockey

text: Vuonna 2012 toiminta laajeni uudelleen Eurooppaan, kun Major League Roller Hockey Europe alkoi järjestää turnauksia eurooppalaisille seurajoukkueille, tavoitteena eurooppalaisen ammattilaisliigan perustaminen. Kausi huipentui huhtikuussa 2013, kun Amerikan ja Euroopan parhaat kohtasivat Floridassa. Mestaruuden vei kalifornialainen Breakaway Bullies ennen Tukholman Marsblade Capitalsia ja Koovee Rollersia Tampereelta.


title: Brigetta Barrett

text: Brigetta Barrett (s. 24. joulukuuta 1990 Avondale, Arizona) on yhdysvaltalainen korkeushyppääjä, olympia- ja MM-mitalisti.


title: Brigetta Barrett

text: Barrett sijoittui Daegun MM-kilpailuissa 2011 kymmenenneksi ja voitti samana vuonna universiadit. Hän voitti olympiahopeaa vuoden 2012 Lontoon olympiakisoissa ennätyksellään 203 cm. Moskovan MM-kilpailuissa 2013 hän sai hopeaa tuloksella 200.


title: Brigetta Barrett

text: Barrett opiskeli ja kilpaili Arizonan yliopiston riveissä vuosina 2009–2013. Hän on voittanut NCAA:n ulko- ja sisäratamestaruuden 2011, 2012 ja 2013 sekä Yhdysvaltojen ulkoratamestaruuden 2011 ja 2013. Hän on hypännyt ulkoradoilla parhaimmillaan 204 cm (2013) ja sisäradoilla 197 cm (2012).


title: Jean-Baptiste Décoste

text: Jean-Baptiste Décoste (3. helmikuuta 1925 – 20. toukokuuta 1980) oli haitilainen roomalaiskatolinen piispa. Hänet vihittiin papiksi 8. maaliskuuta 1952 ja nimitettiin Port-au-Princen arkkihiippakunnan vihkipiispaksi sekä Siguksen titulaaripiispaksi 20. elokuuta 1966. Piispaksi vihkiminen seurasi 28. lokakuuta. Pääkonsekraattorina toimi Antonio Samorè, jota avustivat Albert François Cousineau ja Rémy Augustin.


title: Jean-Baptiste Décoste

text: Décoste sai 20. huhtikuuta 1972 nimityksen Hinchen piispaksi, jona hän toimi, kunnes kuoli 55-vuotiaana virassa.


title: USC Trojans

text: USC Trojans on yleisnimitys Etelä-Kalifornian yliopiston (USC) urheilujoukkueille. Yliopiston joukkueet kilpailevat Pac-12 -konferenssissa. Trojans on yksi Yhdysvaltain yliopistourheilun menestyneimmistä seuroista.


title: USC Trojans

text: Trojansin perinteisiä vihollisia ovat muun muassa Notre Damen yliopisto sekä paikallisvastustaja UCLA.


title: Utah Utes

text: Utah Utes on yleisnimitys Utahin yliopiston urheilujoukkueille. Yliopiston joukkueet kilpailevat Pac-12 -konferenssissa, johon ne ovat kuuluneet syksystä 2011 lähtien.


title: Utah Utes

text: Utesin suurimpia vihollisia ovat paikallisen Brigham Youngin yliopiston joukkueet, jotka tunnetaan nimellä BYU Cougars. Utahin ja BYU:n väliset ottelut amerikkalaisessa jalkapallossa tunnetaan nimellä ""Holy War"" (suomeksi ""Pyhä sota"").


title: Alvin Ulbrickson

text: Alvin Edmund "Al" Ulbrickson (10. lokakuuta 1930 Seattle, Washington – 6. heinäkuuta 2012) oli yhdysvaltalainen soutaja ja olympiamitalisti.


title: Alvin Ulbrickson

text: Ulbrickson voitti Yhdysvaltain joukkueessa perämiehellisen nelosen olympiapronssia Helsingissä 1952. Yhdysvaltain joukkue hävisi loppukilpailussa Tšekkoslovakialle ja Sveitsille.


title: Alvin Ulbrickson

text: Ulbrickson kuoli keuhkosyöpään 6. heinäkuuta 2012, 81-vuotiaana.


title: Olen kuullut on kaupunki tuolla

text: Olen kuullut on kaupunki tuolla (tunnetaan myös nimellä Laulu taivaasta) on käännöskappale venäläisen Aleksandr Lvovichin säveltämästä ja sanoittamasta hengellisestä laulusta "Однозвучно гремит колокольчик" (Odnozvutjno gremit kolono). Suomenkielisen käännöksen kappaleeseen on tehnyt Vali Kunnas.


title: Olen kuullut on kaupunki tuolla

text: Kappaleen ovat levyttäneet muun muassa Mauno Kuusisto, Kari Tapio ja Viktor Klimenko.


title: Maahockeyn maailmanmestaruuskilpailut

text: Maahockeyn maailmanmestaruuskilpailut on Kansainvälisen maahockeyliiton eli FIH:n järjestämä kansainvälinen turnaus. Turnaus pelattiin ensi kertaa vuonna 1971. Se pelataan neljän vuoden välein, olympiaturnausten välissä.


title: Maahockeyn maailmanmestaruuskilpailut

text: Maahockeyn naisten maailmanmestaruuskilpailut pelataan erikseen, myös neljän vuoden välein. Ensimmäinen naisten turnaus oli vuonna 1974, jonka järjesti Naisten kansainvälinen maahockeyliitto eli IFWHA vuoteen 1981. Vuodesta 1982 FIH ja IFWHA ovat olleet sama organisaatio.


title: Maahockeyn maailmanmestaruuskilpailut

text: Kuusi joukkuetta on pystynyt voittamaan turnauksen. Pakistan on voittanut turnauksen neljästi, Alankomaat ja Australia kolmesti, Saksa kahdesti ja Intia ja Belgia kerran.


title: Maahockeyn maailmanmestaruuskilpailut

text: Idean MM-kisoista loi Pakistanin ilmavoimien marsalkka Nur Khan vuonna 1969. FIH päätti, että ensimmäinen MM-turnaus järjestetään Pakistanissa vuonna 1971.


title: Maahockeyn maailmanmestaruuskilpailut

text: Pakistanin poliittinen epävakaus esti kuitenkin kisojen järjestämisen. Maa oli ollut sotatilassa Intiaa vastaan vain kuusi vuotta aiemmin ja vuonna 1970 alkoi Bangladeshin itsenäisyyssota Pakistanista. Sotaan Pakistania vastaan osallistui myös intialaisia joukkoja. Tästä syttyi kolmas Intian–Pakistanin sota vuonna 1971.


title: Maahockeyn maailmanmestaruuskilpailut

text: Intian ja Pakistanin välit olivat niin kireät, että FIH päätti siirtää kisat. Pakistan, krikettipelaaja Abdul Hafeez Kardarin johdolla, protestoi Intian osallistumista turnaukseen. Maaliskuussa 1971 FIH ilmoitti, että turnaus järjestetään Espanjan Barcelonassa.


title: Maahockeyn maailmanmestaruuskilpailut

text: FIH ei säätänyt joukkueiden määrää turnaukseen. Ensimmäisessä turnauksessa mukana oli vain 10 joukkuetta, mikä tekee siitä historian pienimmän MM-turnauksen. Turnaus järjestettiin kahden vuoden välein, poikkeuksena vuoden 1978 kisat, joita ennen kisat olivat olleet vuonna 1975. Vuoden 1978 kisoista lähtien ne on pelattu neljän vuoden välein. Vuoden 1978 kisoissa oli mukana 14 joukkuetta, vuonna 2002 joukkueita oli 16. Muissa turnauksissa joukkueiden määrä on ollut 12.


title: Maahockeyn maailmanmestaruuskilpailut

text: Tilanne vuoden 2018 kilpailujen jälkeen.


title: Geoffrey Kondogbia

text: Geoffrey Kondogbia (s. 15. helmikuuta 1993 Nemours, Ranska) on ranskalainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan puolustava keskikenttäpelaaja.


title: Geoffrey Kondogbia

text: Kondogbia siirtyi kesällä 2012 Sevillaan kasvattajaseurastaan Lensistä arvioilta noin 3 miljoonan euron siirtokorvauksella. Hän teki joukkueen kanssa viisivuotisen sopimuksen. Hän pelasi ensimmäisen ottelunsa Espanjan pääsarjassa Primera Divisiónissa 15. syyskuuta 2012, kun joukkue kohtasi kotikentällään hallitsevan mestarijoukkue Real Madridin. Ensimmäisen maalinsa andalusialaisseurassa hän teki 28. tammikuuta 2013 pelatussa kotiottelussa Granadaa vastaan.


title: Geoffrey Kondogbia

text: 27. elokuuta 2013 ilmoitettiin Kondogbian siirtyvän 20 miljoonan euron siirtokorvauksella Monacoon.


title: Geoffrey Kondogbia

text: 22. kesäkuuta 2015 Kondogbia siirtyi viisivuotisella sopimuksella italialaisseura Internazionaleen ja hänestä maksettiin 35 miljoonan euron siirtokorvaus.


title: Rogge

text: Rogge on muun muassa seuraavien henkilöiden sukunimi:


title: Katkera kuu (albumi)

text: Katkera kuu on Neljä Ruusua -yhtyeen 13. studioalbumi, joka julkaistiin 31. elokuuta 2012. Levy on Neljän Ruusun ensimmäinen yhtyeen jäätyä määräämättömän pituiselle tauolle vuonna 2007. Se on myös yhtyeen ensimmäinen albumi Ratas Music Groupilla. Levyn on tuottanut Rake Eskolin. "Katkera kuu" nousi julkaisuviikollaan Suomen virallisen albumilistan neljännelle sijalle. Yhteensä listaviikkoja albumille kertyi kuusi. Ennen albumin julkaisua yhtye järjesti akustisen levynjulkaisukonsertin noin 60 ihmiselle Helsingin olympiastadionilla.


title: Katkera kuu (albumi)

text: ”Seitsemän päivää selvinpäin” julkaistiin albumin ensimmäisenä singlenä, ja se nousi radiosoittolistan sijalle 16. Kappaleeseen tehtiin myös Ilosaarirockissa kuvattu musiikkivideo. Levyn nimikkokappale nousi radiolistan viidennelle sijalle, ja Herra Ylppö ohjasi siihen musiikkivideon. ”Nuori ikäisekseen” nousi radiolistan sijalle 31, ja kappaleesta julkaistiin myös Jaakko ”JS16” Salovaaran tuottama remix-versio. Tommi Tikka ohjasi kappaleen musiikkivideon. ”Toiset saa” julkaistiin neljäntenä singlenä, ja kappaleella vierailee Haloo Helsinki! -yhtyeen Elli Haloo.


title: Katkera kuu (albumi)

text: Kaikki san. Ilkka Alanko, säv. Kode Koistinen sekä sov. Neljä Ruusua ja Rauli Eskolin, ellei muuta mainittu.


title: Katkera kuu (albumi)

text: Audiovideo.fi:n Riku Hakala kehui "Katkeran kuun" kuulostavan ”helpolta ja luontevalta” ja yhtyeen säteilevän ”positiivista ja rehellisen aitoa suomalaisen keski-ikäisen miehen itsevarmuutta ja elämänkokemuksen tuomaa rentoutta”. Keskisuomalaisen Juhana Unkuri kehui albumia yleisilmeeltään ”raikkaaksi ja viihdyttäväksi” sekä ”jonkin verran kitaravetoisemmaksi” ja ”tempoltaan nopeammaksi” kuin yhtyeen aiemmat albumit. Hän kuitenkin totesi, ettei yhtye ”ole tauon jälkeen varsinaisesti uusiutunut”, mutta ”biisimateriaalissa on runsaasti tarttuvuutta”. Soundin Sauli Vouti kehui tauon tehneen yhtyeelle hyvää, sillä ”musiikissa on uutta intohimoa ja yritystä”. Hän myös totesi, ettei Neljä Ruusua ”yritä tehdä mitään ihmeellistä tai uusiutua keinotekoisesti, vaan pyrkii nojaamaan tarttuviin sävellyksiin vanhaan tuttuun tyyliinsä.”


title: Katkera kuu (albumi)

text:
Neljä Ruusua
Muut esiintyjät


title: Katkera kuu (albumi)

text: Tuotanto


title: Savannihiirihaukka

text: Savannihiirihaukka, aikaisemmalta nimeltään punapyrstöhiirihaukka ("Buteo auguralis") on hiirihaukkojen sukuun kuuluva lintu. Sitä tavataan keskisen ja läntisen Afrikan alueella Angolassa, Beninssa, Burkina Fasossa, Kamerunissa, Keski-Afrikan tasavallassa, Tšadssa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Etiopiassa, Gabonissa, Ghanassa, Guineassa, Liberiassa, Malissa, Mauritaniassa, Nigerissa, Nigeriassa, Senegalissa, Sierra Leonessa, Sudanissa, Togossa ja Ugandassa.


title: Savannihiirihaukka

text: Sen populaation arvioidaan olevan kasvamassa.


title: Savannihiirihaukka

text: Sen elinpiiriä ovat subtrooppiset ja trooppiset alavat metsät ja kuivat savannit.


title: Tribhuvanin kansainvälinen lentoasema

text: Tribhuvanin kansainvälinen lentoasema (; ) on Nepalin keskeisin kansainvälinen lentoasema. Se sijaitsee maan pääkaupungissa Kathmandussa, noin kuusi kilometriä kaupungin keskustasta itään. Lentoasemalla on kaksi terminaalia, joista toinen on kotimaan- ja toinen ulkomaanlennoille. Lentoasemalla on yksi, noin kolme kilometriä pitkä kiitotie. Lentoasema on nimetty maan entisen kuninkaan, Tribhuvanin mukaan.


title: UGA

text: UGA tarkoittaa seuraavia asioita:


title: Rantatennis

text: Rantatennis eli beach tennis on tenniksen muunnos, jota pelataan kaksihenkisin joukkuein hiekka-alustalla. Peliä pelataan rantalentopallokentillä, madalletuilla verkoilla. Mailat ovat erityisesti rantatennikseen suunniteltuja ja pallot ovat hieman tennispalloja pehmeämpiä. Pistelasku toimii lähes samaan tapaan kuin tenniksessä.


title: Rantatennis

text: International Tennis Federation aloitti rantatenniskiertueen vuonna 2008. Ensimmäiset MM-kilpailut järjestettiin seuraavana vuonna.


title: BN Adrias

text: BN Adrias () (viirinumero L67) oli Kreikan Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: BN Adrias

text: Alus tilattiin 28. heinäkuuta 1940 Swan Hunterilta Newcastlesta osana hätäohjelmaa. Sen köli laskettiin 1. toukokuuta 1941 työnumerolla J4287 ja alus laskettiin vesille 3. helmikuuta 1942 nimettynä Englannin ja Skotlannin rajalla pidetyn ketunmetsästyksen mukaan "HMS Borderiksi". Ennen valmistumista alus siirrettiin Kreikan kuninkaalliselle laivastolle ja se nimettiin "Adriakseksi". Alus valmistui 5. elokuuta 1942.


title: BN Adrias

text: Alus aloitti vastaanottotestit 5. elokuuta 1942. Testien päätyttyä se varustettiin ennen lähtöä Scapa Flow'hun, jossa se aloitti kouluttautumisen Kotilaivaston osana. Koulutuksen aikana alus vaurioitui ja se jouduttiin palauttamaan telakalle korjattavaksi. Alus palasi Wallsendistä telakalle jatkamaan koulutusta joulukuussa.


title: BN Adrias

text: Koulutuksen päätyttyä alus määrättiin tammikuussa 1943 suojaamaan saattuetta Atlantilta Intian valtamerelle. Alus liittyi 23. tammikuuta Clydessä saattueeseen WS26/KMF8 yhdessä "HMS Banffin", "HMS Fishguardin", "HMS Cantonin", "HMS Cilician", "HMS Quadrantin", "BN Miaouliksen", "Savorgnan de Brazzan" ja "HMS Relentlessin" kanssa. Gibraltarille matkannut KMF8 erkani muusta saattueesta 29. tammikuuta. "Adrias" erkani saattueesta 3. helmikuuta ennen saattueen saapumista Freetowniin jatkaakseen yksin matkaansa. Alus liittyi maaliskuussa Aleksandriassa Välimeren laivaston 22. hävittäjälaivueeseen kierrettyään Hyväntoivonniemen ja läpäistyään Punaisenmeren ja Suezin kanavan.


title: BN Adrias

text: Huhtikuussa alus siirrettiin laivueen mukana Algeriin suojaamaan saattueita ja tukemaan maajoukkojen operaatioita. Alus osallistui operaatio Retributioniin eli Cape Bonin sulkuun, jolla pyrittiin estämään saksalaisten joukkojen vetäytyminen Tunisiasta Italiaan. Operaatiosta vapauduttuaan alus palveli laivueen mukana keskisellä Välimerellä.


title: BN Adrias

text: "Adrias" osallistui 10. heinäkuuta Sisilian maihinnousuun itäisessä tukiryhmässä, johon kuuluivat Kreikan kuninkaallisen laivaston alukset "BN Kanaris", "BN Miaoulis", "BN Themistocles" ja "BN Sakhtouris". Operaatiosta vapauduttuaan alus suojasi Sisilian ja Italian mantereen välisiä saattueita.


title: BN Adrias

text: Alus siirrettiin syyskuussa Italian antauduttua laivueen mukana Aleksandriaan, jossa se valmistautui Egeanmeren operaatioihin kuten Dodekaneesien valtaamiseen tähtäävään operaatio Accoladeen.


title: BN Adrias

text: Alus kuljetti 21. lokakuuta "HMS Jervisin", "HMS Pathfinderin" ja "HMS Hurworthin" kanssa tarvikkeita Lerokselle. Seuraavan yön alus oli ankkurissa Kosinlahdella. Aamulla se aloitti "HMS Hurworthin" kanssa tuloksettomat saksalaisten maihinnousujoukkojen etsinnät Lathin ja Arkin satamista, minkä jälkeen alus etsi yksinään maihinnousualuksia Leroksen eteläpuolelta. Alus osui miinaan Kalymoksen itäpuolella, jolloin sen keula tuhoutui aina etummaiseen tykkitorniin saakka surmaten 21 miehistönjäsentä. Konehuoneen säilyessä vahingoittumattomana alus päätettiin ajaa rantaan Turkin aluevesillä myöhempää pelastamista varten. Alus saapui 23. lokakuuta Turkin aluevesille kannellaan miinaan ajossa tuhoutuneen "HMS Hurworthin" miehistö.


title: BN Adrias

text: Gumuslkissa Gurvergenikin lahdessa matalikolle ajetun aluksen miehistö aloitti aluksensa korjaukset. Alustavat korjaukset saatiin päätökseen 1. joulukuuta, jolloin alus lähti moottoritykkiveneiden suojaamana omin voimin kohti Aleksandriaa. Seuraavan päivän alus makasi ankkurissa Turkin aluevesillä. Alus kohtasi 3. joulukuuta "HMS Jervisin" ja "HMS Pennin" Castelorizon edustalla ja vaurioitunut alus jäi Kavavianlahdelle odottamaan hinaaja "HMS Brigandia", joka hinasi aluksen edelleen Limassoliin Kyprokselle. Alus lähti hävitätjien suojaamana edelleen Aleksandriaan 4. joulukuuta omin voimin, koska hinaaminen oli osoittautunut hankalaksi.


title: BN Adrias

text: Aluksen saavuttua 6. joulukuuta Aleksandriaan, jossa se ankkuroitiin odottamaan siirtoa Britteinsaarille. Alus saapui Britanniaan joulukuussa 1944 ja se todettiin Newcastlessa oltuaan korjauskelvottomaksi 1945. Alus palautettiin alkuperäiselle nimelleen "HMS Border" ja se asetettiin poistolistalle 10. lokakuuta. Alus myytiin Messieurs King and Companylle Gatesheadiin, jonne se saapui 20. marraskuuta romutettavaksi.


title: Kierreportaat (täsmennyssivu)

text: Kierreportaat viittaa muun muassa seuraaviin:


title: The Spiral Staircase

text: The Spiral Staircase viittaa muun muassa seuraaviin


title: Stiller

text: Stiller viittaa muun muassa seuraaviin:


title: Anamilaiset

text:
Anamilaiset (Anamim) ovat muinainen kansa tai heimo, joka Raamatun mukaan polveutuu Nooan pojanpojasta Misraimista. Nimi Anamim on heprealainen monikkomuoto, joka esiintyy sellaisenaan myös englanninkielisessä Raamatussa. Koska egyptiläisten on yleisesti arvioitu olevan Misraimin jälkeläisiä, niin myös anamilaisten asuinpaikan arvellaan olleen Egypti.
Assyrian kuninkaan Sargon II:n ajalta (700-luvulta eaa.) peräisin olevassa nuolenpäätekstissä arvioidaan viitattavan Anamimin jälkeläisiin nimellä ”Anami”.


title: Sukkulamerietana

text: Sukkulamerietana ("Limapontia capitata") on pieni, merivedessä elävä kuoreton kotilolaji. Se kuuluu pussikielikotiloiden lahkoon.


title: Sukkulamerietana

text: Pieni, korkeintaan 8 mm pituiseksi kasvava sileäpintainen nilviäinen. Yksilöt ovat tavallisesti alle 4 mm pituisia. Ruumis on enimmäkseen ruskea tai mustanruskea, mutta pään sivuilla ja joskus selkäpuolella on vaaleat laikut. Silmät erottuvat pään sivuilla ja niiden välissä on kaksi harjannemaista uloketta. Peräaukko on eläimen selkäpuolella takaosassa.


title: Sukkulamerietana

text: Sukkulamerietanaa tavataan Pohjois-Atlantin euroopanpuoleisella rannikolla Islannista Pohjois-Afrikkaan. Lisäksi levinneisyyteen kuuluvat Välimeri ja Itämeri. Suomen merialueella lajia tavataan suunnilleen Helsingistä Poriin.


title: Sukkulamerietana

text: Sukkulamerietana elää matalan rantaveden sekä vuorovesilammikoiden runsaissa leväkasvustoissa ja käyttää ravinnokseen ainakin sukujen "Bryopsis", "Cladophora" ja "Enteromorpha" rihmamaisia viherleviä.


title: Sukkulamerietana

text: Laji on muiden nilviäisten tapaan hermafrodiitti ja eläin munii leväkasvustoihin satoja munia sisältäviä pyöreitä tai pitkänomaisia munarykelmiä. Yksilön elinaika on noin vuosi.


title: Adelaide-luokka

text: Adelaide-luokka on Australian laivaston kuuden aluksen muodostama ohjusfregattiluokka, jonka alukset valmistettiin Yhdysvalloissa ja Australiassa. Luokka pohjautuu Yhdysvaltain laivaston Oliver Hazard Perry -luokkaan, mutta sitä muokattiin Australian esittämien vaatimusten mukaiseksi. Neljä ensimmäistä valmistettiin Yhdysvalloissa ja loput kaksi Australiassa.


title: Adelaide-luokka

text: Luokan ensimmäinen alus otettiin palvelukseen marraskuussa 1980, ja aluksista on edelleen vuonna 2017 palveluksessa kolme. Palveluksesta poistetuista kaksi on upotettu sukelluskohteiksi. Ne poistettiin palveluksesta, jotta saavutettaisiin miljardin Australian dollarin säästö palvelukseen jäävien alusten modernisoimiseksi. Loput neljä korvataan vuodesta 2013 alkaen Hobart-luokan ilmatorjuntahävittäjillä.


title: G. E. Asp

text: Gustaf Edvard (Kustaa) Asp (21. lokakuuta 1866 – 10. huhtikuuta 1952) oli suomalainen arkkitehti ja teollisuuskoulun rehtori joka tuli tunnetuksi ensimmäisten suomenkielisten rakennusalan oppikirjojen tekijänä.


title: G. E. Asp

text: Aspin isä Gustaf Asp (1822–1895) toimi vuodesta 1866 Tampereen Pellavatehtaan rakennusmestarina Tampereella ja Aspin perhe asui Näsijärven rannalla Tammerkosken itäpuolella sijainneessa Aspinniemessä.


title: G. E. Asp

text: Asp kävi reaalikoulun ja valmistui arkkitehdiksi 20-vuotiaana Helsingin polyteknillisestä opistosta. Hän opiskeli sitten Saksassa ja piti jonkin aikaa omaa suunnittelutoimistoa Tampereella. Vuonna 1888 Asp siirtyi opettajaksi vastaperustettuun Turun teollisuuskouluun. Asp toimi Turun teollisuuskóulun lehtorina 1891-1925 sekä koulun rehtorina 1903–1910 ja uudelleen 1913–1919. Opettajantyössään hän havaitsi pian että rakennusalalla tarvittiin suomenkielistä oppimateriaalia ja niinpä hän julkaisi 1900-luvun alussa alan perusoppikirjaksi muodostuneen kuusiosaisen "Huonerakenteiden opin". Kirjassa Asp käytti rakennustyömailla käytettyä arkisanastoa.


title: G. E. Asp

text: Asp suunnitteli 1900-luvun alussa taidemaalari ja kirjailija Kaarlo Enqvist-Atran jugendtyylisen taiteilijahuvilan Lempäälän Hauralaan.


title: G. E. Asp

text: Asp toimi myös Akseli Skutnabbin perustamassa Evankeliset ystävät-liikkeessä kustantaen ja toimittaen hengellisiä kirjoja ("Evankelinen kustannusliike G. E. Asp"). Hän oli Armon Sanomat -lehden aputoimittajana 1916–1952.


title: G. E. Asp

text: Gustaf Edvard Aspin puoliso vuodesta 1892, ammattientarkastaja Adele Nikander oli yksi Suomen ensimmäisistä naispuolisista rakennusmestareista. Hän avusti miestään oppikirjojen teossa piirtämällä muun muassa kirjoissa käytetyt havaintokuvat.


title: Smoljanin alue

text: Smoljanin alue () on Bulgarian alue maan etelärajalla. Alueen luontoa hallitsee Rodopivuoret. Valtaosa alueen väestöstä on muslimeja. Smoljanin alue on jaettu kymmeneen kuntaan.